Četvrti reaktor nuklearne elektrane u Černobilu\nSjedinjene Države su obećale 10 miliona dolara pomoći žrtvama katastrofe u Černobilu u okviru obeležavanja tridesete godišnjice te, kako se veruje, najveće nuklearne nesreće na svetu.\n26. aprila 1986. godine u Memorijalnoj atomskoj elektrani Vladimir Iljič Lenjin na severu Ukrajine, došlo je do eksplozije na četvrtom reaktoru.\nU prvim danima posle eksplozije evakuisano je 350 hiljada gradjana, ali je oko 5,5 miliona ostalo da živi u tom području. Prema podacima ukrajinske vlade, do sada je umrlo više od četiri hiljade ljudi koji su radili na sanaciji terena, a više od 100 hiljada ih je umrlo od posledica radijacije, najviše od raka štitne žlezde.\nNajavljana američka pomoć je dodatnih 10 miliona na već više od 400 miliona dolara pomoći koje su Sjedinjene Države izdvojile za međunarodnia nastojanja da se pomogne Ukrajini da Černobil ponovo transformiše u ekološki bezbedno područje.\nOko 40 zemalja uložilo je sredstva u projekat vredan 2,3 milijarde dolara kako bi se izgradila struktura oko zgrade u kojoj se nalazi reaktor iz Černobila, a zatim započeo rad na uklanjanju reaktora i njegovog radioaktivnog otpada.\nCilj je da se mesto nekadašnje katastrofe pretvori u ekološki bezbedno i stabilno područje.


Nesreća u Kozarcu kod Prijedora-Dječak poginuo na motociklu - GradPrijedor.com - Portal grada Prijedora\nNesreća u Kozarcu kod Prijedora-Dječak poginuo na motociklu\nNa lokalnom mezarju u Kozaruši kod Prijedora prekjuče je ukopan 15-godišnji A. M., koji je dan ranije u 16.30 sati smrtno stradao u saobraćajnoj nesreći na lokalnom putu Bešića Brdo – Kozarac u mjestu Bešići kod Prijedora.\nU trenutku nesreće, prema saznanjima policije, nesretni dječak bio je za upravljačem motocikla „suzuki“ koji se kretao u smjeru Kozarca i koji je, zbog za sada neutvrđenih razloga, sletio s kolovoza u desnu stranu te udario u betonsku banderu pored puta. Vozač „suzukija“ prevezen je kolima Hitne pomoći u Opću bolnicu u Prijedoru, gdje je dežurni hirurg konstatirao smrt.\nMira Miletić, portparolka Okružnog tužilaštva iz Banje Luke, potvrdila je prekjuče da je uviđaj o nesreći, zajedno s ovlaštenim službenim radnicima Policijske stanice za sigurnost saobraćaja iz Prijedora, obavio i dežurni tužilac Branko Bjelajac, koji je, radi utvrđivanja tačnog uzroka nesreće, naložio potrebna vještačenja.\nNezvanično saznajemo da je A. M. s roditeljima živio u Njemačkoj, a da je u Kozaruši provodio godišnji odmor.


Borjan može da ide, ali pod ovim uslovima! - Naši u svetu\nObjavljeno 21/01/20 u 12:02\nFoto:Tanjug/AP Photo/Petros Giannakouris\n“Pre dva meseca Borjan je bio bliži odlasku, a onda se situacija promenila. Verovatno će dobiti kapitensku traku, a odavno je već miljenik navijača i u Zvezdi zarađuje 500.000 evra godišnje plus premije. Pristao bi da ode samo za makar dvostruko jaču platu, a to je cifra koju klub iz Cvajte nije spreman da mu da”, kaže izvor Informera.\nMitar Mrkela je rekao da nije stigla nikakva ponuda za golmana i da on ima ugovor do leta 2023. godine


Er Srbija je dobila pet zvezdica za ponudu proizvoda, što je najviša ocena u regionu, uz unapređenje kriterijuma posmatranja sa statusa regionalni avioprevoznik, na status aviokompanije koja pruža pun dijapazon usluga.\nSistem ocenjivanja Erlajn rejtingsa uzima u obzir brojne faktore koji se odnose na provere koje su sprovela regulatorna tela u avioindustriji i vodeća sektorska udruženja, uključujući kontrole vladinih organizacija, kao i dokumenta samih aviokompanija.\nGeneralni direktor Er Srbije Dane Kontić izjavio je tim povodom da kompanija bezbednost postavlja kao najznačajniji prioritet: od putnika u sedištima, do zaposlenih na njihovim radnim mestima.\n"Posvećeni smo konceptu pružanja potpune usluge, jer smo stavili značajan naglasak na proizvode i usluge kao ključne faktore diferencijacije u odnosu na konkurenciju. Naša Biznis klasa verovatno najbolje odslikava koliko smo posvećeni tome da budemo najbolji u svojoj klasi", rekao je on.\nSistem ocenjivanja bezbednosti Erlajn rejtingsa rangira aviokompanije po sistemu dodeljivanja od jedne do sedam zvezdica - gde sedam predstavlja najvišu ocenu.\nInternet portal trenutno procenjuje bezbednost 449 kompanija. Osim toga, više od 230 aviokompanija takođe se procenjuje kroz proizvod koji pružaju, sa različitim sistemom ocenjivanja koji se primenjuje u tri kategorije: niskotarifne aviokompanije, regionalni avioprevoznik i avioprevoznik koji pruža pun dijapazon usluga.


Grad Beograd ponovo započeo postavljanje novogodišnje rasvete u septembru | Insajder\nIako kalendarsko leto još traje, u Beogradu je danas počelo postavljanje novogodišnje dekoracije. Međutim, pored spornog termina postavljanja novogodišnje rasvete, još problematičnija je činjenica da za očigledno prošlogodišnje nameštanje tendera prilikom nabavki delova za novogodišnju rasvetu još uvek niko nije odgovarao.\nFoto: N1/Neda Vulović / Počelo postavljanje novogodišnje rasvete u Beogradu\nI prošlogodišnja novogodišnja rasveta počela je da se postavlja krajem septembra i stajala je na ulicama narednih šest meseci, a gradske vlasti su tu odluku pravdali time da rasveta navodno privlači turiste koji o tome gde će za Novu godinu odlučuju „u junu, julu“.\nIpak, ono što je bilo najspornije jeste da je grad Beograd skupocenu jelku od čak 83.000 evra postavio tri dana pre nego što je uopšte dodelio ugovor o nabavci jelke firmi Kip Lajt.\nNaime, novogodišnja jelka visoka 18 metara postavljena je 15. decembra na početku Knez Mihailove ulice u centru Beograda, iako u to vreme nije postojao ni jedan potpisan ugovor sa bilo kojom firmom o kupovini jelke.\nNovogodišnja rasveta: Za četiri godine četiri miliona evra\nGrad Beograd je u poslednje četiri godine za nabavku i reparaciju ukrasne novogodišnje rasvete potrošio nešto više od četiri miliona evra.\nSa preduzećem Kip lajt od 2014. do danas JP “Javno osvetljenje” sklopilo je šest ugovora o nabavci rasvete u ukupnoj vrednosti od 454,6 miliona dinara. Tome treba dodati i tender za nabavku ukrasnih lančanica za oko 23 miliona dinara, gde je jedini ponuđač ponovo Kip lajt. Od 2013. do 2017. godine na reparaciju novogodišnje rasvete potrošeno je 26,78 miliona dinara. Prva tri ugovora dobila je firma “Elektroizgradnja” dok su ugovori za 2016. i 2017. godinu dodeljeni firmi Kip lajt.\nTadašnji gradonačelnik Beograda Siniša Mali je izjavio da će odmah raskinuti ugovor. Prvo je rekao da je iznenađen iznosom, ali je naknadno priznao da je taj iznos naveden u predlogu budžeta.\nMeđutim, činjenica je da je novogodišnja jelka u Beogradu postavljena tri dana pre nego što je okončan postupak nabavke, što može da znači samo da je zakon prekršen i da je tender namešten. Uprkos tome, najviši predstavnici vlasti ovu činjenicu su u svojim izjavama ignorisali, a neki od njih su u pokušaju opravdavanja ukazali i na dodatna krivična dela.\nPredsednik Srbije Aleksandar Vučić je istakao da se za posao postavljanja novogodišnje jelke prijavilo više firmi, ipak, o tome ne postoji nikakav pisani trag. Naime, na zvaničnom portalu Uprave za javne nabavke, u odeljku „broj primljenih ponuda“, stoji samo broj jedan.\nTužilaštvo odbacilo tri krivične prijave u ovom slučaju\nInicijativa“ Ne da(vi)mo Beograd“ podnela je Višem javnom tužilaštvu u Beogradu tri krivične prijave protiv gradonačelnika Siniše Malog, direktora JP „Javno osvetljenje" Aleksandra Cincar-Poposkog, članova tenderske komisije JP „Javno osvetljenje", kao i direktora kompanije Keep Light Radovana Đumića zbog zloupotreba u vezi s javnom nabavkom novogodišnje rasvete.\nKrivične prijave su podnete zbog sumnji da je JP "Javno osvetljenje" raspisalo tender kojim je favorizovalo preduzeće "Keep light d.o.o" i time isključilo svaku konkurenciju, tako što je konkursnom dokumentacijom zahtevalo ukrase koji su identični onim u katalogu ponude ovog preduzeća.\nMeđutim, Više javno tužilaštvo u Beogradu odbacilo je sve tri krivične prijave koju je podnela Inicijativa Ne davimo Beograd povodom slučaja nabavke novogodišnje jelke za koju je trebalo da bude isplaćeno 83.000 evra. Tužilaštvo je ranije navelo za Insajder da istražuje sve poslove firme "Keep light", uključujući i nabavku jelke.\nKip lajt „tradicionalni partner“ grada Beograda\nFirma Keep Light, čiji je vlasni Radovan Đumić, već deset godina snabdeva Beograd dekorativnom rasvetom. Prethodne, 2016. godine, "Javno osvetljenje Beograd " od Keep Light-a je kupilo novogodišnju rasvetu za 170 miliona dinara.\nTakođe, prema istraživanju Insajdera, baš u vreme kada je u Beogradu skinuta njihova novogodišnja rasveta, Keep Light je angažovan i za održavanje javnog osvetljenja, odnosno za antikorozivnu zaštitu i farbanje bandera jer, kako navode u gradskom javnom preduzeću, oni to sami ne mogu.


Odbor za obrazovanje Parlamenta FBiH pokreće aktivnosti radi provjere diploma | Radio Srebrenik\nČlanovi Odbora za obrazovanje, nauku, kulturu i sport Predstavničkog doma Parlamenta Federacije BiH potvrdili su da će kroz zakonske okvire nastojati osigurati mehanizme da se prepozna svaka lažna diploma.\n”Ostvarit ćemo potrebnu saradnju s Federalnim ministarstvom obrazovanja koje je već pokrenulo aktivnost revizije diploma uposlenih u federalnim organima uprave, agencijama, zavodima, direkcijama i drugim tijelima kako bi sinhronizovano pokrenuli i proveli postupak revizije. Pokrenut ćemo i postupak provjere stručne spreme izabranih zastupnika Predstavničkog doma te ukoliko u bazi podataka imamo i podatke i diplome ranijih saziva doma iste obuhvatiti revizijom”, izjavio je za Fenu predsjednik Odbora i profesor odbrane i sigurnosti Dževad Adžem (DF-GS).\nOčiglednim smatra da je u oblasti obrazovanja sve izraženiji proces otvaranja visokoškolskih ustanova i to na način da ”kantonalna ministarstva obrazovanja učestvuju u ovim aktivnostima i da se u tim postupcima zaobilaze zakoni i propisi koji uređuju ovu oblast”.\n”Svjedoci smo ovog procesa koji traje godinama, tako da smo šutnjom djelimično i saučesnici. Kupovina lažnih diploma obezvrjeđuje svaku profesiju i stvara “visokoobrazovani” kadar koji je neupotrebljiv, a “ima prednost” pri zapošljavanju”, istakla je članica Odbora, specijalista ginekologije i akušerstva Faika – Mujanović Glamočanin (SBBBiH).\n”Od takvih ljudi koji ne cijene struku ni znanje potrebno je zaštiti sve djelatnike u sistemu obrazovanja. U tom cilju sačekat ćemo rezultate analize aktuelnog stanja, što je zatražila Vlada Federacije, a zatim uvesti zakonitosti kako bi se u Federaciji spriječilo izdavanje sumnjivih diploma”, kaže član Odbora, doktor pedagoških nauka Rahim Gadžić (SDA).\n”Taj problem postaje još veći kada to čine univerziteti – moderne građevine, izvanredno opremljeni prostori za izvođenja nastave, luksuzna auta, jahte samo su neki od jasno prepoznatljivih simbola privatnih univerziteta i njihovih vlasnika. Logično se postavlja pitanje, zašto to ne vide oni koji bi trebali vidjeti, kantonalni/županijski vlastodršci, zašto ne vidi Uprava za indirektno oporezivanje, Porezna uprava, nadležne inspekcije na nivou entiteta i kantona. Ako naprijed spomenuti ne vide ili vide ali ništa ne čine da spriječe eroziju obrazovanja onda oni zlonamjerno uništavaju Bosnu i Hercegovinu”, mišljenja je članica Odbora, profesorica na Univerzitetu u Tuzli Meliha Bijedić (SDPBiH).\nDodaje da je zakonski okvir potrebno kreirati tako da se ”sankcionira osoba na čije je ime je izdata diploma, da se sankcioniraju sve osobe u instituciji koje su učestvovale u izdavanju, zatvore institucije koje su izdavale takve diplome, te da se obeštete ustanove koje su isplatile plaću zaposlenicima koji su se koristili lažnim diplomama (npr. ministarstva, javne ustanove, javna preduzeća i sl.)”.\nPrethodni članakBiH za deset godina izgubila više od 250 hiljada radno sposobnih stanovnika\nNaredni članakU 2018. godini 1,4 milijarde putnika širom svijeta


Ovaj pohvaljivani pripadnik MUP došao je u žižu javnosti kada je tokom rutinske saobraćajne kontrole uhapsio Mujagu Begića (63), supruga zamenice glavnog tužioca Mirzete Begić, jer je remetio javni red i mir.\nBegić je odveden u policijsku stanicu, gde je saslušan. Nakon četiri dana mladi policajac je uhapšen. Odbrana smatra da se radi o klasičnoj osveti, jer je očito policajcima zabranjeno da reagiraju prema tužiocima i članovima njihovih porodica, piše Avaz.\nALŽIRCIMA PRITVOR Osumnjičeni za ubistvo migranata u Tuzli, NOŽEM IZBODEN deset puta\nVozač snimio udar groma u Tuzli, prizor je neverovatan (VIDEO)


Gradjanska inicijativa - Novosadski Ekološki Dinar\nDirektna ili neposredna demokratija ima dva stuba, a to su referendum i građanska inicijativa.\nGrađanska (ili narodna) inicijativa, nastala je najpre u Švajcarskoj krajem IX veka, gde su građani i građanke pokretanjem inicijative bili u mogućnosti da predlože određene izmene Ustava.\nGrađanska inicijativa omogućava građanima i građankama da ostvaruju aktivnu ulogu u vođenju politike u svojim lokalnim sredinama. Ona označava pravo svih stanovnika jedne lokalne samouprave da podnose predloge za donošenje ili izmenu određenih propisa, odnosno na republičkom nivou, da podnose zakonske predloge o kojima, potom predstavničko telo odlučuje.\nTreba imati na umu da građanska inicijativa predstavlja vid prethodnog izjašnjavanja kojim građani i građanke, stavljanjem svog potpisa, podržavaju određeni predlog koji se upućuje skupštini i drugim organima opštine da se neko pitanje reši njihovim odlukama, dok je referendum oblik donošenja odluka, na kojem se građani izjašnjavaju sa “da” ili “ne”. Međutim, oba pomenuta oblika neposrednog učešća pružaju građanima i građankama zaštitu u slučajevima kada izabrani predstavnici ne donose odluke koje su u opštem interesu.\nI zakonodavstvo Republike Srbije predviđa referendum i građansku inicijativu kao oblike neposrednog učešća građana i građanki u odlučivanju na lokalnom nivou. Pored Ustava, Statuta Autonomne pokrajine Vojvodine, statuta opština i gradova i Zakona o lokalnoj samoupravi, pravo na pokretanje građanske inicijative regulisano je i posebnim Zakonom o referendumu i narodnoj inicijativi. Poslednje izmene ovog Zakona donate su davne 1998. godine, a 2019. godine, Ministarstvo državne uprave najavilo je njegove izmene sa ciljem da se novim propisom, u duhu reforme javne uprave i ostvarivanja prava građana i građanki, „ožive“ instituti referenduma i narodne inicijative. Međutim, novi Zakon još uvek nije ušao u skupštinsku proceduru.\nNa osnovu Zakona o referendumu i narodnoj inicijativi sprovode se tri oblika građanske inicijative:\nLegislativna inicijativa - predstavlja predlaganje usvajanja opštih akata. Pa tako na primer, za izmenu Ustava Srbije potrebna je podrška 150.000 građana i građanki sa biračkim pravom; za usvajanje zakona u Narodnoj skupštini 30.000; za usvajanje odluka u Skupštini AP Vojvodina 10.000; za usvajanje odluka u skupštinama jedinica lokalnih samouprava najmanje 5% birača i biračica, a za predlaganje pravnih akata iz nadležnosti skupštine grada Beograda potrebno je obezbediti podršku od 30.000 građana i građanki sa pravom glasa (manje od 5%).\nReferendumska inicijativa - omogućava, na zahtev 100.000 birača i biračica, pokretanje građanske inicijative za održavanje referenduma Narodnoj skupštini Republike Srbije.\nInicijativa za javnu raspravu - predstavlja oblik građanske inicijative za održavanje javne rasprave u jedinici lokalne samouprave koje je uvedeno Izmenama i dopunama Zakona o lokalnoj samoupravi iz 2018. godine. Ovaj Zakon propisuje da 100 građana i građanki sa pravom glasa može predložiti održavanje javne rasprave u jedinici lokalne samouprave.\nStatut Grada Novog Sada takođe omogućava ostvarivanje prava učešća građana i građanki u procesima odlučivanja putem ovog mehanizma. Da bi građanska inicijativa bila pokrenuta, potrebno je da ona ispunjava i formalne uslove predviđene zakonom - u prvom koraku građani i građanke organizuju inicijativni odbor od najmanje tri osobe koje imaju biračko pravo. Odbor potpisuje predlog za promenu ili donošenje odgovarajućeg akta i dostavlja ga organu nadležnom za njegovo donošenje i time ga obaveštava da se za taj predlog prikupljaju potpisi. Nadležni organ overava svaku stranicu teksta predloga, koji se u daljem postupku ne može menjati.\nPrikupljanja potpisa inicijativni odbor dužan je da prijavi Ministarstvu unutrašnjih poslova i ono može trajati najduže 7 dana.\nNakon što građansku inicijativu potpiše 5% od ukupnog broja građana i građanki sa biračkim pravom, ona se predaje nadležnom organu. Skupština Grada je dužna da održi raspravu i da dostavi obrazložen odgovor građanima i građankama u roku od 60 dana od dana dobijanja predloga.\nPokretanjem građanske inicijative, Novosađani i Novosađanke mogu predložiti Skupštini Grada donošenje akta kojim će se urediti određeno pitanje iz njegove nadležnosti, promenu statuta ili drugih akata i raspisivanje referenduma u skladu sa zakonom.


Sistemska greška – ПОКРЕТ 2035\nPodela vlasti u Srbiji postoji samo u Ustavu Srbije, ali ne i u političkoj stvarnosti. Kada je reč o vertikalnoj podeli vlasti Srbija je centralizovana država, a decentalizacija misaona imenica. U pitanjima horizontalne podele vlasti: na zakonodavnu, izvršnu i sudsku, situacija je značajno gora. Dok na vertikalnom „nivou“ Srbija ima trostepenu organizaciju (nacionalni, pokrajinski i lokalni nivo) i određeni, mada ne u potpunosti Ustavom predviđeni i u stvarnosti realizovani, stepen samostalnosti nižih nivoa vlasti od nacionalnog, „horizontalno“ Srbija jako loše stoji.\nU Ustavu piše da Srbija ima institucije koje obavljaju zakonodavnu, izvršnu i sudsku vlast. Srbija se klasifikuje kao država polu-predsedničkog sistema, koji se još naziva i sistemom ograničenog parlamentarizma, jer se parlament stavlja u politički podređen položaj u odnosu na izvršnu vlast. Ključni problem našeg sistema je postojanje bicefalne egzekutive, u okviru koje je izvršna vlast podeljena između Vlade i Predsednika Srbije. Iako je Ustavom vlast u značajnijoj meri „data“ Vladi Srbije (nadležnost da vodi unutrašnju i spoljnu politiku, predlaže zakone i dr.), predsednik ima bitne nadležnosti i politička je „protivteža“ Vladi (predstavljanje države, predlaganje kandidata za predsednika Vlade, postavljanje ambasadora i komandovanje Vojskom). I ovo ustavno rešenje ne bi predstavljalo pretnju demokratiji da drugi segmenti političkog sistema obezbeđuju pretpostavke za unapređenje demokratije. Međutim oni su takvi da jačaju predsedničku moć i kreiraju političke procese u okviru kojih se izbori za predsednika pretvaraju u izbore za „cara na određeni vremenski period“.\nKada je u pitanju zakonodavna vlast treba naznačiti da u parlamentu Srbije ne sede predstavnici građana već građani koje je za narodne poslanike izabrala politička partija ili koalicija, jer Srbija ima proporcionalni sistem sa zatvorenom listom. Zatim, političke stranke u Srbiji nisu jasno ideološki fundirane i demokratizovane organizacije, već su većinski „vlasništvo“ užeg broja ljudi i funkcionišu kao preduzeća. „Vlasnici“ partija i pokreta „konkurišu“ na izborima za najviše pozicije a niži funkcioneri se „delegiraju“ na mesta koja ostanu slobodna i dostupna u državnom aparatu. Zato su moguća sva politička „skretanja“ partija od levice ka desnici, od jedne do druge koalicije i kod stranačkih lidera nema nikakvih skrupula da promene stranu, da izdaju jednog predsednika i pređu kod drugog. Sistem izbora poslanika i poslovni karakter, liderska i nedemokratska struktura partija utiču kako na politički položaj parlamenta tako i na politički odnos u dualnoj strukturi izvršne vlasti. Oni zapravo stimulišu predsedničku dominaciju nad Vladom i u post-komunističkoj eri, glavni su generatori super-prezidencijalizma u Srbiji, koji je ništa drugo nego vladavina jednog čoveka. U stvarnosti proživljavamo autokratsku vladavinu u okviru koje se politička moć nalazi u rukama čoveka koji obavlja predsedničku funkciju i ima dominantnu partiju u vladajućoj koaliciji.\nPostoji i jednostavno objašnjenje za tu našu ružnu političku stvarnost: predsednik je jedina politička ličnost koja se bira neposredno i odgovoran je za političku vlast i razvoj zemlje. Prosečan birač neće „zalaziti“ u ustavna rešenja, čitati ustavne paragrafe i članove zakona, on se vezuje za lidera i od njega očekuje da nešto sprovede.\nZato se srpski politički sistem može deliti na etape kada je neka ličnost vladala. U tom smislu razlikujemo Miloševićevo, Tadićevo i Vučićevo doba : ere vladavine socijalista, DOS-ovaca i naprednjaka. U sva tri perioda trojica predsednika postavljali su za premijere poslušne saradnike, a najviše premijera postavio je Milošević (četiri) dok je Tadić imao prilike da postavi samo jednog (Mirka Cvetkovića). Vučić je postavio Anu Brnabić, za sada u dva mandata.\nPored Miloševića, Tadića i Vučića, Srbija je do sada imala još dvojicu predsednika, koji nisu u toku svog mandata bili snažne političke figure i u celini su obavljali „posao“ u skladu Ustavom: Milana Milutinovića i Tomislava Nikolića. Oni su funkcionisali u „granicama“ Ustava jer nisu bili lideri političkih stranaka i imali su suženi vladavinski prostor. Milutinović je bio maneken u vreme Miloševića i DOS-a. Nikolić je dao ostavku na mesto predsednika SNS i time „ustoličio“ Vučića za političkog lidera koalicije koja je „oborila“ Tadića i sklopila dogovor sa G17 i SPS.\nNe smemo zaboraviti da su postojali i kratki periodi kada predsednik Srbije nije bio suvereni vladalac i ključni faktor koji utiče na donošenje odluka koje nisu u njegovoj nadležnosti. Od marta 2004. do jula 2008. godine, predsednik Vlade u dva mandata bio je Vojislav Koštunica, te je Tadić svoj prvi mandat proveo dogovarajući se o državnoj politici sa Koštunicom i bio prinuđen da funkcioniše u ustavno-pravnim okvirima. Kohabitacija Tadića i Koštunice je završena kada više nisu mogli da vode zajedničku spoljnu politiku, naročito u delu koji se tiče Kosova i Metohije.\nKoliko je kontrola parlamenta i Vlade bitna za predsednika Srbije govore i iskustva dvojice predsednika koji su „skratili“ svoje mandate odnosno dali ostavke na funkciju pre vremena i izgubili vlast. Milošević je posle sukoba sa NATO paktom ušao u izbornu trku za predsednika SRJ da bi ojačao stranku na saveznim parlamentarnim izborima. Tadić je mogao da vlada do 2013. godine, ali je dao ostavku kako bi vodio kampanju za parlamentarne i predsedničke izbore. I Milošević i Tadić su primeri koji pokazuju da funkcija predsednika ništa ne znači ukoliko niste u stanju da obezbedite parlamentarnu većinu, praktično da „ugasite“ parlament. Tadić je, posle izbornog poraza izgubio političku funkciju i moć, pa su ga napustili partneri i prešli kod pobednika, znajući da je bitnije ko je predsednik nego ko ima parlamentarnu većinu.\nImajući u vidu da se bliže izbori, i oni koji po Ustavu i zakonu treba da se održe (beogradski i predsednički) i oni koji su potrebni da bi se osigurala dosadašnja praksa predsedničke dominacije u političkom sistemu Srbije (parlamentarni) neophodno je sagledati posledice post-aprilskog razvoja događaja na „ustoličeni“ super – prezidencijalizam. Za Vučića od najvećeg mogućeg značaja je da pobedi u prvom krugu i da koalicija koju predvodi obezbedi parlamentarnu većinu za obrazovanje Vlade. Ako se to dogodi, nema sumnje da će se napred opisani sistem, suprotan Ustavu Srbije održati. Ukoliko se ništa neočekivano ne desi, Vučićev mandat do 2027. godine ostaće neupitan, ali ako bude, kao izuzetno pragmatičan političar zadržao svoj rejting do tada, neće moći da se kandiduje na sledećim predsedničkim izborima. Moraće tada da razmisli da se vrati na mesto premijera ili da pre kraja mandata, primeni Putinov metod (promeni Ustav) i uđe u treću predsedničku trku.\nUkoliko ne pobedi u prvog krugu, postoji mogućnost da će Vučić izgubiti u drugom krugu izbora jer će „aktivirati“ svoje političke protivnike da se ujedine. U tom slučaju, domaći politički sistem se ponovo može naći u fazi kohabitacije (pod uslovom da SNS ne ponovi Tadićevu grešku i da je ne napuste koalicioni partneri i saveznici), koja bi stimulisala povratak politike u ustavne okvire. Ukoliko se ova srećna okolnost dogodi stvaraju se pretpostavke za drastičnu redukciju uspostavljenog super-predsedničkog sistema. U svakom slučaju, nezavisno od projekcija budućnosti, nesporno je da politički sistem treba sistemski menjati i pronaći rešenja koja će političku moć smestiti u parlament i Vladu i kreirati ambijent u kojem je koncept bilo koje vrste prezidencijalizma nemoguć. Za to su neophodne ustavne promene, a pre toga dugotrajni pregovori najjačih političkih stranaka i koalicija.\nPrevПретходниUprkos zdravom razumu


Đilas na protestu „1 od 5 miliona“ u Kosjeriću: Nećemo mržnju, agresiju i podele među ljudima! – На вези\nĐilas na protestu „1 od 5 miliona“ u Kosjeriću: Nećemo mržnju, agresiju i podele među ljudima!\nĐilas je na protestu „1 od 5 miliona“, koji se u Kosjeriću održava već osmi petak zaredom, okupljenim građanima kazao da ni posle 5. oktobra pre 19 godina nije sve bilo dobro, ali da je suštinska razlika ta što tada nije bilo ovoliko agresije i mržnje, a ni podele među narodom koju aktuelna vlast podstiče. „Ne smemo više da se delimo, jer svi smo mi građani Srbije i volimo je. A ovaj čovek – Aleksandar Vučić – time što nas stalno deli, što nas stalno vređa, radi najstrašniju stvar za ovu zemlju“, rekao je on.\nOn je pozvao Kosjerce na veliki protest u Beogradu 13. aprila, i to ne samo zbog toga da bi pokazali Vučiću da „nas ima mnogo više od 1.283 koliko on tvrdi“:\n„Nisu važni brojevi, važno je to što je prošlog vikenda jedan Bojnik otpočeo proteste, jedno Lebane… Ljudi se više ne plaše, već slobodno pričaju, i to je uspeh ovih protesta“, zaključio je Đilas.\nOva vest Đilas na protestu „1 od 5 miliona“ u Kosjeriću: Nećemo mržnju, agresiju i podele među ljudima! je objavljena na Savez za Srbiju.\n← Protest #1od5miliona u Zaječaru http://www.ds.org.rs/vest/protest-1od5miliona-u-zajecaru?_lat=0 … @ZoranLutovac @SavezZaSRB #1od5milliona #zaječar\nДармановић: И Србија да уђе у НАТО, јер је то спас од Русије →


source.ba | WHO: Još tri simptoma koronavirusa koje ljudi ne smiju da ignorišu\nSvjetska zdravstvena organizacija (WHO) na spisku do sada poznatih simptoma infekcije koronavirusom kao što su povišena temperatura, glavobolja, mučnina, gubitak čula i mirisa upozorava na još tri simptoma koji su odlika kovida-19.\nWHO osigurala novu donaciju: BiH dobila 1.000 vizira i 20.000 zaštitnih maski\nIzjava UN i WHO o povećanju broja slučajeva COVID-19 u BiH\nWHO navodi da je potrebno testirati pojedince koji imaju kratak dah, jer je jedan od glavnih simptoma kovida-19.\nPored otežanog disanja, još jedan od simptoma je bol u grudima u vidu pritiska. Poteškoće u govoru ili problem sa koordinacijom pokreta tijela su još jedan od znakova kovida-19.\nKako ističu stručnjaci, jedan dio zaraženih najvjerovatnije će razviti blažu kliničku sliku koja ne zahtjeva hospitalizaciju, međutim u teže simptome se ubraja teško ili otežano disanje, gubitak daha, bol u grudima i problem sa pokretanjem tijela.


Milojević: Ovo smo apsolutno zaslužili - Beta\nVesti » Beta 08.12.2017\nBeta petak, 8. decembar 2017.\nTrener Crvene zvezde Vladan Milojević rekao je danas da su njegovi fudbaleri apsolutno zaslužili plasman u narednu fazu Lige Evropa i istakao da je ponosan na igrače u koje je uvek verovao.\n"Posle 25 godina Zvezda čeka to proleće. Ovi igrači su to apsolutno zaslužili svim ovim igrama koje su pružili u Evropi. Počeli smo u junu, igrali 14 evropskih utakmica. Jedina smo ekipa koja je do ovde stigla iz prvog kola kvalifikacija. To je ogroman uspeh i sve zasluge pripadaju igračima. Uvek sam verovao u njih i mislim da su to apsolutno zaslužili", rekao je Milojević novinarima.\nZvezda se plasirala u šesnaestinu finala Lige Evropa, pošto je pobedom nad Kelnom sa 1:0 i tako zauzela drugo mesto u Grupi H. Ispred je Arsenal, a iza nemački klub i BATE Borisov.\n"Grupa je bila teška. Kada smo dobili protivnike, bili smo autsajderi, ali smo pokazali da imamo veliko srce i veliki kvalitet. Uspeli smo svi zajedno da ostvarimo lep uspeh", kazao je Milojević.\nPosebno je pohvalno govorio o navijačima crveno-belih.\n"Ovo ne bismo mogli da uradimo sami. Bilo je fantastično biti igrač i trener danas. Veoma smo ponosni na navijače, u ovakvom ambijentu je nemoguće da ne pobediš", istakao je on.\nTrener Milojević je takođe pohvalio sve zaposlene u klubu, upravu, omladinsku školu, igrače i sve ostale koji su pomagali ekipi.\nKada je reč o samoj utakmici protiv Kelna, Milojević je naveo da se trudio da Zvezda bude "bundesligaška ekipa".\n"Pokušali smo da budemo bundesligaška ekipa, da skratimo prostore. Keln je izuzetno dobra ekipa, splet okolnosti ih je doveo tu gde jesu. Analizirali smo protivnika, odlučili se za ovakav način igre i na kraju se pokazalo kao dobro", rekao je Milojević.\nZvezda će u sledećoj utakmici igrati za vikend protiv Borca u srpskom prvenstvu, a Milojević je naveo da će dozvoliti igračima da proslave uspeh i da ima veliko poverenje u njih.\nŽreb za šesnaestinu finala Lige Evropa će se održati u ponedeljak u 13.00 u Nionu.\nSuperliga: Spartak uzeo bodove na krovu\nSuperliga: Spartak slavio u ‘zmajevom gnezdu’, sudije u centru pažnje (video)\nBane najbolji igrač 6. kola Lige Evrope\nStolica: Ovo vraća publiku, a o sudijama - neću!\nMozzart sport (38) B92 (37) Mozzart sport (30) Mozzart sport (27) Mozzart sport (21) Mozzart sport (19) Mozzart sport (18) Mozzart sport (14) Mozzart sport (13) Mozzart sport (10) B92 (7) Mozzart sport (5) Mondo (3) B92 (1) Mondo (1)\nUefa zabranila duele Srbije i Kosova u kvalifikacijama\nRTV Novi Pazar pre 42 minuta\nČetvoro srpskih takmičara u nokaut fazi SP stonotenisera sa invaliditetom\nSaopštenje iz Pariza - Zvezda kreće u "kontranapad"!


One brane čast Grada Bihaća: Šejla i Ajla sutra protiv Ruskinja na Evropskom prvenstvu!\n/ INSTANT / One brane čast Grada Bihaća: Šejla i Ajla sutra protiv Ruskinja na Evropskom prvenstvu!\nBiscani.net16.10.2018. u 21:38\nU četvrtfinalnim borbama na WAKO Europskom prvenstvu u kickboxingu koje se održava u Slovačkoj sutra naše reprezentativke Šejlu Oraščanin i Ajlu Vojić očekuju predstavnice najjače sile u kickboxu Rusije.\nOvo su borbe za medalju a naš tim u Bratislavi će dat sve od sebe da prođe ovaj teški ispit i da u Bihać donesemo i medalje u seniorskoj konkurenciji…\nMnogo sreće od redakcije portala Biscani.net.\nAjla Vojić, BIHAĆ PROTIV RUSIJE, Šejla Oraščanin\nOvaj cvijet riznica je zdravlja…\nSeverina ponovo otkazala koncert: Organizatori…\nOne su se izborile: Kad…\nVlasnik restorana “Kibe” Edin Vrato…\nNije baš svaki udarac u…


PROMENJENA BRISELOVA TAKTIKA ZA SRBIJU: Do sada su koristili "štap i šargarepu", a sada… | Vestinet.rs\nPočetna TEMA DANA\tPROMENJENA BRISELOVA TAKTIKA ZA SRBIJU: Do sada su koristili „štap i šargarepu“, a sada…\nKada se govorilo o Srbiji, do sada smo čuli da se u političkom kontekstu koriste razne fraze, najčešće „štap i šargarepa“, a od pre neki dan u opticaj je ušla i „politika smokvinog lista“.\nAdam i Eva po Bibliji koristili su list smokve kako bi sakrili svoju golotinju nakon što su zgrešili, a dve hiljade i kusur godina kasnije, smokvin list je metafora koju EU koristi kako bi prikrila svoje namere.\nNaime, Evropski parlament izradio je interni dokument u kome sugeriše svojim zaposlenima kako da ubuduće nastupaju u javnosti kako bi Srbima bilo jasno, šta se zapravo od njih očekuje kad je reč o normalizaciji odnosa sa Prištinom.\nSve u svetlu evropskih integracija Beograda\nOvo je ukratko i rezime evropskog dokumenta koji je izradio generalni direktorat za međunarodna pitanja EP i Evropskoj uniji uz napomenu „da je Kosovo i dalje za mnoge Srbe gorka pilula“ koja treba da se proguta, te da s toga smatraju da je dovoljan „politički smokvin list“, da se ublaže brige oko nezavisnosti Kosova.\nPo rečima Stefana Surlića sa Fakulteta političkih nauka, ni ovaj dokument nema neku zvaničnu težinu ali ima svoj cilj, objasniti šta se sve to podrazumeva kad se kaže normalizacija odnosa sa Prištinom.\n– U toku naredne godine se očekuje potpisivanje sveobuhvatnog sporazuma o normalizaciji odnosa gde se pre svega naglašava međunarodno pravna obaveznost tog sporazuma, a ta reč normalizacija poprima još veću mističnost. U ovom spornom dokumentu se naglašava da to ne znači i priznanje Kosova.\nMeđutim, da podsetim, Srbija se još ranije u briselskom dokumentu obavezala da neće blokirati Kosovo na putu evropskih integracija.\nTako da normalizaciju odnosa možemo čitati i kao potvrđivanje svih dosadašnjih dogovora postignutih u Briselu, i rešavanje još nekih otvorenih pitanja koji se pre svega tiču srpskih pitanja, od ZSO pa nadalje, a da zauzvrat Srbija prestane da blokira članstvo Kosova u međunarodnim telima kao što je Unesko i Interpol – navodi Surlić.\nPolitikolog Jelena Vukoičić, „politiku smokvinog lista“ tumači kao posledicu politike, po kojoj nije logično da Srbiji bude dozvoljeno da uđe u EU, a da pre toga Brisel ne izvrši maksimalni pritisak na Beograd, da dâ zeleno svetlo Kosovu da uđe u Ujedinjene nacije.\n– Hipotetički, ako Srbija uđe u EU, a da Kosovo ostane u ovom limbu, dakle ni tamo ni vamo, bez šanse da dobije stolicu u UN, ukoliko Srbija na to ne pristane, onda Brisel nije ništa uradio.\nZnači, EU ima svakako cilj da izvrši maksimalni pritisak na Srbijuu procesu pridruživanja EU, da se pre nego što postane punopravna članica, jednostavno odrekne Kosova. To je i jedini način da dalje Kosovo nastavi evrointegracije i da budu zadovoljni i Brisel i Vašington – objašnjava Vukoičićeva.\nSagovornica Sputnjika pojašnjava da bi Srbija kao punopravni član EU bila ravnopravan član sa ostalim državama, što znači i da bi se isto i pitala. Drugim rečima, dodaje ona, imala bi moć odlučivanja.\n– Kao član ona nema takvu vrstu obaveze da ispunjava sve što joj stigne iz Brisela, a postaje i učesnik u procesu donošenja odluka na nivou EU. Briselu, a ni Vašingtonu i Prištini, naravno da ovako nešto ne bi odgovaralo, i nema dileme da im je stalo da žele da zaokruže priču oko Kosova, pre nego što Beograd stigne do članstva – uverena je Vukoičićeva.\nOna zaključuje da je ovo verovatno potez kojim Evropa želi da vidi i kakvo je raspoloženje ljudi u Srbiji, kada je u pitanje EU, i da li je moguće da se ljudi u Srbiji ubede da je pitanje Kosova mnogo manje bitno za njihov kvalitet života, od ulaska Srbije u EU.\nDodaje da je moguće da EU planira neku kampanju u Srbiji u koju bi uložila i neki novac kako bi se ljudi ubedili da je za njih bitnije EU nego Kosovo, s obzirom da postoji stalna oscilacija u istraživanjima koji stepen naših građana je zainteresovan za EU.\n– Licitira se faktički sa idejom da će ljudima, možda, za nekih pet godina kada se budemo još više približili EU ta ideja biti primamljivija nego ideja držanja za suverenitet Kosova po svaku cenu – procenjuje sagovornica.\nAutori analize stavljaju do znanja da je u Srbiji „svaki korak koji se smatra pretnjom teritorijalnoj celovitosti ili suverenitetu Srbije, a to posebno uključuje gubitak Kosova, viđen kao opasnost po opstanak nacije“.\nU posebnim Preporukama za EP se navodi da Parlament EU „mora u saradnji s Evropskom komisijom pomoći u razvijanju strategije obraćanja kad je u pitanju ono što se od Srbije na putu ka članstvu očekuje vezano za Kosovo“.\nUDARNA VEST – VOJSKA SRBIJE KRENULA NA BLISKI ISTOK! NEKA VAS BOG ČUVA BRAĆO!


Predstavljena knjiga „Prvi građani Čačka 1839-1914“ - iKragujevac\nPredstavljena knjiga „Prvi građani Čačka 1839-1914“\npetak, 21 decembar 2012 00:31\nČAČAK – Promovisana knjiga o 34 predsednika lokalne samouprave u periodu od 75 godina, koja ujedno predstavlja prikaz razvoja Čačka od kasabe do modernog grada.\nU Istorijskom arhivu u Čačku u okviru proslave Dana grada Čačka održano je javno prikazivanje prve knjige iz Edicije „Pamćenci“, „Prvi građani Čačka 1839 – 1914“, autora Radoša Ž. Madžarevića, arhivskog savetnika Međuopštinskog istorijskog arhiva Čačak, ustanove koja je pokretač edicije i izdavač knjige.\nKnjiga kojom edicija započinje govori o prvim ljudima Čačka u modernoj Srbiji – predsednicima lokalne samouprave. O knjizi su govorili recenzent Radovan M. Marinković, književnik i novinar, Radivoje Bojović istoričar, muzejski savetnik Narodnog muzeja u Čačku, autor Radoš Ž. Madžarević, arhivski savetnik, a program je vodila Lela Pavlović, istoričar, arhivski savetnik.\nDa podsetimo, prvi put opština se pominje u jednom pravnom aktu u Sretenjskom ustavu iz 1835. koji je pisao Dimitrije Davidović, a odobrio knjaz srpski Miloš Obrenović. Međutim lokalna samouprava zaživela je Zakonom o opštinama, tj Ustrojenije obština u Kneževini Srbiji 13. jula 1839.\nKnjiga pored Uvodne napomene autora, sadrži sledeće odeljke odeljke – za svakog predsednika opštine od Vukašina Danilovića, postavljenog 1839, do Veselina Milikića poslednjeg u nizu 34 predstavnika lokalne samouprave u vremenskom rasponu od 75 godina. Zanimljivo štivo za svakog ko se interesuje za prošlost našeg grada, jer priča o predsednicima ujedno je i istorija razvoja i prerastanja kasabe u modernu varoš.\nVažno je napomenuti da je iz štampe izašla i druga knjiga edicije „Pamćenici“, autora dr Miodraga V. Mihailovića, svetski poznatog fizičara, „Autobiografija jednog maturanta 1941“, rođenog Čačanina koji živi i radi u Ljubljani. U pripremi je treća knjiga iste edicije, „Pisma prijatelja Stevanu Krenu s kraja XIX i na početku XX veka“, autora Marije Bokarev.


Tri novinara Al Džazire uhapšena u Parizu zbog drona - 25.02.2015, Sputnik Srbija\nTri novinara Al Džazire uhapšena u Parizu zbog drona\nTri novinara katarske televizije Al Džazira uhapšeni su danas u Parizu pošto su po podne pustili malu letelicu na daljinsko upravljanje (dron) iznad parka u... 25.02.2015, Sputnik Srbija\npolitika, vesti, evropa, svet, francuska, pariz, al džazira\n21:19 25.02.2015 (Osveženo: 16:19 05.10.2015)\n© AP Photo / Fransoa MoriBespilotna letelica - dron\n© AP Photo / Fransoa Mori\nTri novinara katarske televizije Al Džazira uhapšeni su danas u Parizu pošto su po podne pustili malu letelicu na daljinsko upravljanje (dron) iznad parka u Parizu, saznaje se od izvora bliskih istrazi.\nVeć dve noći pariske znamenitosti i saobraćajnice nadleću misteriozni mali „dronovi”, te je tužilaštvo pokrenulo istragu, navodi Beta.\nJedan od izvora je rekao da za sada nije moguće uspostaviti bilo kakvu vezu između novinara i noćnih letova „dronova” iznad Pariza.\nNovinari međunarodnog servisa Al Džazire, stari 34, 52 i 68 godina, uhapšeni su u Bulonjskoj šumu u zapadnom delu Pariza. Njihove nacionalnosti nisu navedene.\nU Parizu je zabranjeno korišćenje letelica na daljinsko upravljanje bez izričite dozvole.\nIzvor iz istrage je rekao da je prvi novinar upravljao „dronom”, drugi snimao, a treći gledao.\nMale letelice su primećene najmanje pet puta prošle i pretprošle noći na nekoliko mesta u Parizu.\nTužilaštvo je pokrenulo istragu zbog „leta iznad zabranjenih zona” u glavnom gradu, koju vodi posebno odeljenje žandarmerije, zaduženo za vazdušni saobraćaj.\nSlične letelica viđene su kod nuklearnih centrala i drugih osetljivih objekata u Francuskoj poslednjih meseci.\nFrancuska je izgleda najviše pogođena u Evropi tim bezbednosnim izazovom, a motiv onih koji upravljaju tim letelicama za sada nije poznat, navodi agencija Frans pres.\nOd oktobra 2014. prijavljeno je tridesetak slučajeva da su letilice na daljinsko upravljanje nadletale nuklearne centrale, Jelisejsku palatu, Ambasadu SAD u Parizu i bazu strateških podmornica kod Bresta, na severozapadu zemlje.\nNeki od tih slučajeva su bili istovremeni, na mestima međusobno udaljenim stotinama kilometara, što navodi na zaključak da bi moglo da se radi o sinhronizovanoj akciji, dodaje agencija Frans pres.


BEOGRAD - Da ovakav skup dolazi u pravi trenutak zbog potrebe da se oceni i utvrdi dalja strategija reformi, kako je to juče i konstatovano, potvrdila su i izlaganja Vojislava Koštunice, predsednika SRJ i Zorana Đinđića, premijera Srbije, na tribini koju su pod nazivom "Strategija reformi" organizovali Centar za liberalno demokratske studije, uz pomoć Svetske banke i podršku Srpske vlade.\nJugoslovenski predsednik je, odgovarajući na pitanje - šta jesu, a šta nisu reforme - istakao da je ova reč, najčešće izgovarana u množini, postala neka vrsta mantre, jer se njome sve pravda i zbog nje" nešto mora ili se zbog nje nešto ne sme."\n- Zarad reformi se, tako, mora žrtvovati poneki državni razlog, moraju se zatvarati oči pred ponekim direktnim ogrešenjem o pravo, mora se izigravati jedinstvo tamo gde ga očigledno nema, moraju se prenebregnuti neki od osnovnih postulata demokratije ili liberalne ekonomije, samo da bi se, tobože, brze reforme sprovele, rekao je Koštunica nazvavši to " lažnim razlozima i lažnim reformama". Da se temeljnije pristupilo reformama, ne bismo više, po njegovim rečima, u ekonomiji imali dirigovanje komandnim linijama partijske države, odnosno uredbama, već deregulaciju, zamah privatne inicijative i slobodnog preduzetništva i konkurenciju.\nNovi program pomoći\nPriznajući da nismo dobili bitku" velikih cifara", jer nismo u oktobru ili novembru lane iskoristili snažnu volju Zapada da nam pomogne i postavili veću cenu troškova tranzicije, Đelić je objasnio da ih je međunarodna zajednica procenila na oko četiri milijarde dolara koje će Srbija dobiti u narednih tri do pet godina, a trebalo bi deset. Na duži rok to možda i nije loše, jer ćemo morati sami da učinimo više za sopstveni oporavak, ali od februara iduće godine moraćemo da obnovimo razgovore o novom programu većeg priliva sredstava od međunarodnih finansijskih organizacija, reviziji većih donacija od nekih ključnih zemalja, do toga da nam stend baj aranžman MMF-a bude odobren ne na jednu, već na tri godine, objašnjava za " Glas" Đelić.\nRazgovori teku dobro\nZadovoljan sam time kako teku razgovori povodom preuređenja spoljnog duga Pariskom klubu, rekao je potpredsednik Savezne vlade, Miroljub Labus, po čijim rečima se to odnosi i na novembar, kao mogući rok za postizanje sporazuma. On nije želeo ništa više da precizira, pošto je i do sada u javnosti bilo neodmerenih izjava koje u tako osetljivim pitanjima mogu samo da štete zemlji.\nPodsećajući da i danas imamo prilike da čujemo, često iz usta nove vlasti, pitanja - kako i zašto poštovati ustav i zakone, ako su oni stari i doneo ih je stari režim - Koštunica je zaključio da je to pitanje samo naizgled opravdano i zapravo je nastalo u jednoj kvazireformisanoj i suštinski nepromenjenoj društvenoj i političkoj svesti.\n- Sadašnji Ustav SRJ ne predstavlja odgovarajući ustavni okvir za suštinske reforme institucija, ali u Srbiji, a i u delu Crne Gore, postoji i nasušna potreba i političko opredeljenje da se on promeni. Problem, međutim, nije ni u ustavu ni u potrebi za njegovom promenom, već u tome da li će federacija opstati. Bez političkog rešenja kome će slediti korektan postupak promene tog ustava neće biti ni te države ni njenog ustava, konstatovao je jugoslovenski predsednik.\nKonstatujući da u ustavnom pogledu i SRJ i Srbija predstavljaju provizorijume, on je naglasio da takvo stanje ne sme da bude opravdanje ni za brzopleto nametanje tuđih recepata, ni za nepoštovanje načela ustavnosti i zakonitosti. " Ustav i zakoni se moraju poštovati dok se ne promene, a menjati se mogu samo u legalnom i legitimnom postupku."\nUkazujući na strah od prevremenih izbora u Srbiji, koji se takođe pravda tobožnjom nemogućnošću reformi ako se oni održe i koji je istovremeno izraz predstave o jednopartijskoj državi, Koštunica je konstatovao da se zbog toga straha negativno politizuje i skupštinski život. To se reflektuje na obe vlade, saveznu i republičku, pa je teško voditi neku osmišljenu i racionalnu reformsku politiku, smatra predsednik SRJ i ističe: "\nPotrebno nam je da se postepeno formira normalna stranačka scena, koja će imati značajnu ulogu u stabilizaciji celokupnog političkog sistema i koja će omogućiti povlačenje države iz onih oblasti u kojima nema mesta za njenu aktivnost, što razume se važi i za vladajuće stranke. Tu pre svega mislim na kadrovsku politiku preduzeća, ali i nastavnih i naučnih ustanova i nepolitičkih institucija.\nU striktno ekonomskoj oblasti, mislim na to da država mora da se odrekne politike određivanja cena, utvrđivanja kreditne politike, raspolaganja imovinom preduzeća", rekao je Koštunica.\nPenziona reforma na popravnom\nPovodom svoje izjave da pokušaj reforme penzijskog sistema u SRJ nije uspeo, Labus je novinarima rekao da taj predlog nije prihvatio SNP Crne Gore, inače koalicioni partner DOS-a u Saveznoj vladi. A ministar za socijalna pitanja u Vladi Srbije, Gordana Matković je istakla da je sadašnji sistem penzionog osiguranja neodrživ. Po njenim rečima, promene su nužne ne samo zbog nasleđenih problema, već i zbog načina na koji je ovaj sistem koncipiran.\nKonkretno, Srbija je, kao i veći deo evropskih zemalja, suočena sa starenjem stanovništva, kao i s niskom starosnom granicom za odlazak u penziju, pa se mesečni fond za penzije od dve milijarde dinara ne može obezbediti iz doprinosa, objasnila je Matković ističući da bi u novom penzionom sistemu trebalo uspostaviti jaču vezu između uplaćenih doprinosa i visine penzije, produžiti starosnu granicu za penzionisanje, preispitati institut minimalne penzije i isključiti neka prava koja tu ne pripadaju.\nZa premijera Srbije, Zorana Đinđića danas je politička stabilnost u Srbiji podjednako važna, kao i dinamika ekonomskih kretanja, a rešavanje dnevnih problema, i uz nekonvencionalna rešenja, bitno je koliko i dugoročne vizije. Premošćavanje dnevnih situacija, u prilikama kada nema dovoljno regulative i zakonskih osnova, nužno je i svako drugačije ponašanje bilo bi ideološko, licemerno i predstavljalo bi širenje iluzija, rekao je srpski premijer.\nIstičući da Vlada Srbije ima tri suprotstavljena prioriteta - brze i korenite reforme, stvaranje pravne države i rekonstrukciju institucija - on je kao primer neusklađenosti ustava sa reformskim težnjama vlasti naveo novi Zakon o privatizaciji, o čijem su se konceptu svi složili, mada bi on prema važećim ustavnim rešenjima bio nesprovodiv. Taj jaz može biti pređen osloncem na proverene vrednosti, a merilo za dnevne događaje treba da bude to da li nas neke mere približavaju Evropskoj uniji, smatra Đinđić.\nKao neka vrsta odgovora na primedbe jugoslovenskog predsednika o prevelikom intervencionizmu Vlade u privredi, on je naveo da, u prilikama, kada još uvek nema dovoljno elemenata za funkcionisanje tržišta, Vlada pomaže u rešavanju problema na inicijativu onih koji tu pomoć traže, a trenutno je barem 750 preduzeća u vezi s kabinetom tražeći pomoć i u pitanjima gde vlada nije nadležna.\nSumirajući uspehe u proteklih sedam meseci, srpski premijer je posebno istakao novi koncept budžeta, koji omogućava potpunu kontrolu trošenja državnih para i kontrolu same Vlade, kao i smanjenje šverca cigareta i naftinih derivata, a najavio je i restrukturiranje javnih preduzeća, koja sada " multiplikuju nered u celoj ekonomiji".\nVlada namerava da napravi i poseban tranzicioni fond, da bi pomogla edukaciju i prekvalifikaciju radnika, jer je, u prilikama kada gotovo polovinu radno aktivnog stanovništva treba vratiti u privredni sistem, restrtukturiranje radne snage superiornije rešenje od klasičnog socijalnog programa, objasnio je Đinđić najavljujući za narednu godinu i velika ulaganja u infrastrukturu.\nSrbija će, ako nastavimo reformsku politiku i ne desi se ništa nepredviđeno, do 2004. biti kandidat za EU, a ispunjavanje uslova za to podrazumeva političku stabilnost u zemlji i regionu i definisanje ustavnog poretka i državnosti, rekao je Đinđić odgovarajući istovremeno na pitanje zašto sada nisu dobri izbori. Po njegovom mišljenju to bi bilo isto kao da se menja točak na automobilu koji se kreće, i koji se zbog toga mora zaustaviti.\nStalno otvaranje dilema oko Vlade plaši i strane investitore, koji imaju dovoljno loših iskustava u drugim zemljama u tranziciji i koji žele da redukuju barem neekonomske rizike, uz one ekonomske koje već imaju, podsetio je srpski premijer naglasivši da predstoji još mnogo posla do ostvarenja strateškog cilja vlade Srbije da do 2010. godine postanemo punopravni član EU.\nKonstatujući da domaći reformski kurs dobija laskave ocene u inostranstvu i oštre kritike u zemlji, potpredsednik Savezne vlade, Miroljub Labus se založio za obnavljanje "momentuma"za reforme.\nČinjenica je da opada trend javne podrške za reformske mere, što se može objasniti time da pri njihovom sprovođenju u prvom periodu postoje troškovi, a da koristi dolaze kasnije (zbog čega se i vlade biraju na četiri godine), zatim time da nema dovoljno para za socijalne mere i nova radna mesta i najzad da su se konsolidovale interesne grupe iz prethodnog režima koje vrše negativni pritisak na javno mnjenje. Međutim, činjenica je, takođe, da se promenila i politička podrška, bolje rečeno prioriteti, pa se sada mnogo više priča o drugim stvarima, nego o reformama, rekao je Labus.\nPo njegovom mišljenju nužno je da se ubrzaju ustavna rešenja, odgovori na pitanje postoji li ova država ili ne, što uključuje što hitnije održavanje referenduma u Crnoj Gori, na šta Srbija više ne može da čeka pola godine ili više, a u DOS-u\npostizanje političkog konsenzusa za reforme. - Na prevremenim izborima DOS će pobediti, zajedno kao predizborna koalicija, ili će ići u dve kolone, pa će posle izbora morati ponovo da napravi koaliciju.\nAko je tako bolje je da se sada dogovorimo o nastavku reformi, konstatovao je Labus.\nA posledice tog dogovora bile bi povećani kredibilitet zemlje, koji se procenjuje po tome koliko doprinosimo stabilizaciji Balkana i da li ćemo nastaviti sa reformama. Sada ćemo kod MMF proći dobro, ali sledeća provere stend baj aranžmana i odobravanje novih kreditnih tranši zavisiće od toga da li će početi restrukturiranje banaka za šta su ponuđene tri varijante, a o izboru treba da se donese zajednička odluka.\nOd reformi, naravno zavise i zajmovi za strukturno prilagođavanje koje nam je odobrila Svetska banka, podsetio je Labus.\nPo mišljenju srpskog ministra za finansije, Božidara Đelića upravo sada postoji veliki rizik od " rumunizacije" reformi i društva, sa istim mogućim posledicama - da se politika stani-kreni, bez jasnog koncepta i široke podrške, pretvori u kaskanje u mestu. Stvorena je neformalna koalicija kritičara Vlade, koja pod parolom " ništa se nije promenilo" preti da otruje onaj voljni moment u podršci reformama.\nUz to Đelić vidi četiri ključna izazova za Vladu, a prvi je veliki raskorak između mentalne slike građana o onome što jesmo, pri čemu se zaboravlja da je ova zemlja izgubila čak 60 odsto nekadašnjeg bruto nacionalnog dohotka, što je ekonomska katastrofa , i onoga što se misli da treba finansirati. Drugi je nasleđena nestabilnost državno pravnog okvira, pa se sada na primer prave budžeti za narednu godinu, a ne zna se ni odnos s Crnom Gorom.\nTreći predstavlja nepostojanje jakih institucija, zbog čega je upravo velika potražnja za uslugama Vlade, a poslednji je opasnost od slamanja optimizma i volje za sprovođenje reformi. Ono što Đelić vidi kao adut Vlade jeste upravo kontrolni mehanizam između koalicionih partnera u okviru DOS-a, koji onemogućava zloupotrebe.\n18:14h Na skupu "Stretegija reformi" o političkom raskršću na kojem se nalazi tranzicija ekonomije i društva\n19:18h Pomoć Svetske banke Crnoj Gori


Apple tablet integriše Mac OS i iOS\nApple-ov 12,9-inčni tablet stiže uz platformu koja integriše Mac OS i iOS\nOtkup Mobilnih October 7, 2014 Otkup mobilnih telefona BeogradLeave a Comment\nApple-ov tablet od 12,9 inča o kome za sada samo postoje glasine, i koji bi trebao da bude objavljen početkom naredne godine, mogao bi da bude prvi kompanijin uređaj koji će sadržati operativni sistem koji integriše Mac OS i iOS platforme, navodi Digitimes. Ovako nešto naravno nije potvrđeno od strane Applea.\nIzvori iz lanca snabdevanja navode da Apple ima dva 12,9-inčna prototipa od koji je jedan 2 u 1 uređaj, a drugi je regularni tablet. Međutim, i dalje nije poznato da li će Apple objaviti oba uređaja, ili samo jedan od njih. Ističe se da Apple-ov Mac OS 10.10 Yosemite otkriven na WWDC 2014 događaju, pokazuje mnoge funkcije koje su slične onim kod iOS platforme kao što je kalendar, centar za obaveštenja i funkcije telefona. Apple je takođe nedavno dobio patente za funkciju prepoznavanja glasa za Mac, za koju se veruje da je Siri za Mac.\nTags: otkup mobilnih, otkup mobilnih beograd, otkup mobilnih telefona


Međusobni odnosi pre registracije i kako ih pravno regulisati - Moja Firma\nPOČETNA Baza znanja Pravo Međusobni odnosi pre registracije i kako ih pravno regulisati\nMeđusobni odnosi pre registracije i kako ih pravno regulisati\nPravo 15. avgusta 2015.\nKako regulisati međusobne odnose pre same registracije firme?\nPrema zakonima Republike Srbije, da biste obavljali privrednu delatnost, obavezni ste da se i registurijete kao firma. Nepodeljeno je mišljenje stručnjaka da je najbolji momenat za registraciju firme upravo momenat pre nego što treba da zaradite prve pare, odnosno pre nego što ostvarite prvi prihod. O tome koje su mogućnosti nakon registracije firme i koje obaveze iz nje proizilaze, možete detaljno da saznate na ovom sajtu. Ovaj tekst, ipak, pozabaviće se odgovorima na pitanje: a šta pre registracije? Kako pravno da uredite svoje postojanje, Vaša prava i obaveze povodom poslovanja koje tek treba da registrujete?\nPrva skraćenica koju ćete čuti, naročito ako se Vaše buduće poslovanje bazira na ekonomskom iskorišćavanju neke retke poslovne ideje, je takozvani NDA (eng. Non-Disclosure Agreement), odnosno Ugovor o tajnosti podataka. Ovim ugovorom, strane potpisnice se obavezuju da ne odaju podatke koje jedna drugoj prezentuju tokom procesa pregovora, ugovaranja eventualne saradnje ili kasnije, tokom eksploatacije same biznis ideje ili u bilo kom periodu koji se ugovorom definiše. Postoje dve osnovne “vrste” Ugovora o poverljivosti: jednostrani i dvostrani. Jednostrani se zaključuje kada samo jedna od ugovornih strana raspolaže poverljivim informacijama koje želi da “zaštiti”, odnosno čiju tajnost želi da očuva. Dvostrani se zaključuje kada obe (ili više) ugovorne strane poseduju poverljive informacije. Specifičnost ovog ugovora je ta što on proizvodi pravno dejstvo bez obzira na eventualno postizanje bilo kog dogovora. Pregovori mogu da se završe i neuspešno, ali Ugovor o poverljivosti će nastaviti da proizvodi pravno dejstvo. Jednostavno rečeno, ovim ugovorom (kako mu i samo ime kaže) se štite podaci, odnosno poverljive informacije, i njime se ne ugovara nikakva buduća saradnja.\nDakle, pre nego što sa nekim započnete saradnju na realizaciji bilo koje biznis ideje za koju smatrate da može biti preuzeta, poželjno je da se zaštitite zaključenjem Ugovora o poverljivosti. Jedan od elemenata Ugovora o poverljivosti može biti i klauzula kojom se definiše iznos naknade štete u slučaju da dođe do povrede Ugovora.\nPismo o namerama\nOk, “zaštitili” ste same poverljive podatke, kako sada dalje da nastupite prema partnerima sa kojima sarađujete na razvoju Vaše buduće firme? Jedna mogućnost je zaključenje takozvanog Pisma o namerama (eng. Letter of Intent), u kojem svi partneri, odnosno učesnici u budućem poslovnom poduhvatu, navode koji zajednički cilj žele da ostvare, kao i svoja prava i obaveze u vezi sa ostvarivanjem tog zajedničkog cilja. Pismom o namerama, sami sebe obavezujete da pokušate da dovedete Vaše poslovne napore u fazu pred registraciju firme. Ovim Pismom o namerama možete urediti ne samo koja strana će za šta biti zadužena, već i udele (procente) u budućoj firmi. Takođe, možete definisati momenat kada će firma biti registrovana, tako što ćete navesti minimum uslova koje je potrebno da u zajedničkom poduhvatu ostvarite, pre nego što firmu registrujete, na primer, ako radite na nekom Internet servisu, to može da bude određen broj posetilaca, ili, recimo, da projekat na kojem radite dovedete do određene faze. Sve radnje koje pojedini partner (potpisnik Pisma o namerama) preduzima, a koje idu u korist buduće firme, mogu biti preduzete s naznakom da ih preduzima u skladu sa Pismom o namerama. Na primer, ako želite da registrujete domen i zakupite hosting za buduću firmu, to mora da uradi neko od Vas, na svoje ime, jer firma još ne postoji. Ako se registracija i zakup obavljaju s obzirom na Pismo o namerama, postoji pravna veza između buduće firme i registrovanog domena, tako da se po osnivanju firme domen može preneti na nju, bez dodatne saglasnosti lica koje je registrovalo domen, jer je ona već sadržana u Pismu o namerama. Slično važi i za ostala prava i obaveze koje u ime i za račun buduće firme stiču potpisnici Pisma o namerama. Dakle, Pismo o namerama obavezuje samo potpisnike Pisma, ali oni mogu činiti pravne radnje zarad ostvarenja zajedničkog projekta.\nKako upis u APR ima takozvano konstitutivno dejstvo (upisom u APR se stiče neko svojstvo ili pravo), dok APR ne registruje Vašu firmu, ona ne postoji. Zbog toga, ne možete kao firma angažovati nekog po Ugovoru o radu (iz prostog razloga što ne postoji Poslodavac). Ali zato možete kao fizičko lice angažovati druga lica – pravna ili fizička – za izradu onoga što ćete koristiti kasnije u Vašem poslovnom poduhvatu. Na primer, ukoliko Vam je potrebno da se napiše nekakav kod ili renovira neki prostor, možete angažovati drugu firmu koja se time bavi prema posebnom ugovoru o izradi softvera ili renoviranju prostora ili čak Ugovorom o poslovno-tehničkoj saradnji. Ukoliko Vam je potreban nekakav dizajn, bilo web bilo arhitektonski, možete angažovati osobu po Ugovoru o autorskom delu. Sve ove ugovore, koji imaju neku vrednost, odnosno kojima je neka vrednost ili stvar stečena, možete prikazati, i kasnije prilikom registracije Vaše firme uneti tu vrednost kao nenovčani kapital.\nPre registracije firme je veoma bitno da vodite računa o pravima i obavezama i međusobnim odnosima, iako sama firma ne postoji. Možda se desi da je nikad ni ne registrujete zato što se, recimo, poslovni poduhvat nije pokazao interesantnim tržištu kojem ste ga namenili. Ukoliko uspete da dođete do momenta registracije, videćete koliko je (bilo) važno da na vreme mislite o međusobnim odnosima. Sticanjem prava i obaveza za buduću firmu, na jasan i pravno definisan način, možete umnogome povećati samu vrednost Vaše firme odmah po njenom osnivanju. Pravljenje neprekinutog pravnog niza, gde su u pravnom smislu sve karike povezane, je od izuzetnog značaja. Razmislite samo, jednog dana će Vam se možda desiti da neko želi da kupi Vaš biznis. Ljudi koji su spremni da daju veliki novac su još spremniji da “pod lupom” pregledaju šta kupuju. Danas je to često i “pod mikroskopom”. Dakle u procesu dužnje pažnje (eng. Due diligence) svaki ugovor koji firma ima ili treba da ima a nema će biti predmet nečije pažnje. Zato se obezbedite da sve unapred definišete i steknete na pravno valjan način.\nPoslednja izmena dana\t12. septembra 2015. u 15:01\nPravo 25. avgusta 2015.\nKao što je u tekstu “Međusobni odnosi pre registracije i kako ih pravno regulisati” navedeno, jedna od pravnih mogućnosti ugovaranja budućih odnosa pre registracije firme, koja Vam stoji na raspolaganju je zaključenje Pisma o namerama (eng. Letter of Intent). Pismo…\nVodič kroz porez po odbitku na “uvoz” usluga\nKnjigovodstvo 7. marta 2016.\nPročitali ste da je od 1.marta 2016. godine uveden novi porez na dobit po odbitku na prihode koje ostvari nerezidentno pravno lice od rezidentnog pravnog lica po osnovu naknada od usluga koje se pružaju ili koriste, odnosno koje će biti…


Vučić i Bajden o odnosima SAD i Srbije, dijalogu Beograda i Prištine i situaciji na Balkanu | Gde Investirati\nVučić i Bajden o odnosima SAD i Srbije, dijalogu Beograda i Prištine i situaciji na Balkanu\nPredsednik Vlade Srbije Aleksandar Vučić razgovarao je danas sa potpredsednikom Sjedinjenih Američkih Država Džozefom Bajdenom (Joseph Biden) o odnosima dve zemlje, dijalogu Beograda i Prištine i odnosima zemalja na Balkanu.\n“Razgovarali smo o tri veoma važne teme, a to su bilateralni odnosi SAD i Srbije, dijalog Beograda i Prištne, o mogućem napredaku u budućnosti, a treća tema jesu regionalni odnosi i ono što se odnosi na sve to – evropski put Srbije”, rekao je Vučić na konferenciji za novinare nakon razgovora sa Bajdenom.\nOn je dodao da je sa Bajdenom razgovarao i o odnosima Srba i Albanaca i obavestio ga da će ugostiti premijera Albanije Edija Ramu i neke predstavnike sa Kosova i Metohije.\nVučić je kazao da je poseta potpredsednika SAD veliki dan za Srbiju.\nBajden je izjavio da SAD podržavaju evropski put Srbije zato što je to u interesu SAD.\n“U interesu SAD je da Srbi napreduju i ja to stvarno verujem”, rekao je Bajden.\nSrbija mora da bude deo Evropske unije, rekao je Bajden, dodajući da je to u interesu i Srbije i Evrope.\nBajden je ocenio da je dobro da su Beograd i Priština okrenuti napretku i posvećeni evrointegracijama.\n“Ima puno onoga što se treba prevazići i iz istorije. Ja ću to pitanje pokrenuti sutra i na Kosovu. Biće potrebno puno rada i političke volje, ali se nadam da ćete nastaviti da unapredjujete ovu situaciju. Obe strane u okrenute napretku i EU”, izjavio je Bajden.\nPremijer Aleksandar Vučić izjavio je danas i da će u narednih meseca dana u Beograd doći albanski premijer Edi Rama.\nPosetu američkog potpredsednika prati veliki broj domaćih i stranih novinara.\nBajdena su pred Palatom Srbija, uz Vučića, dočekali ministar spoljnih poslova Ivica Dačić, ministar unutrašnjih poslova Nebojša Stefanović, ministarka saobraćaja Zorana Mihajlović, ministar odbrane Zoran Djordjević i šef Vladine kancelarije za Kosovo i Metohiju Marko Djurić.\nAmerički potpredsednik trebalo bi da završi posetu Beogradu razgovorom s predsednikom Tomislavom Nikolićem, posle čega putuje za Prištinu.\nBajdena je danas na beogradskom aerodromu dočekao premijer Vučić koji je s njim kratko razgovarao na pisti.\nAmerički potpredsednik je tradicionalno dočekan pogačom i solju.\nPotpredsednik SAD će, prema najavi iz Prištine, na Kosovu boraviti dva dana. Na Kosovo stiže uveče, a u sredu će se sastati s predsednikom i premijerom Kosova, Hašimom Tačijem i Isom Mustafom.\nBajden i njegova supruga Džil će posetiti mesto u blizini baze Bondstil gde će učestvovati u ceremoniji posvećenoj imenovanju ulice u čast njihovog pokojnog sina Boa Bajdena, gde bi trebalo i da se obratiti okupljenima.\nPrevious Evropske berze u negativnoj teritoriji, nafta blizu 50 dolara, evro i zlato poskupeli\nNext "Specijalni status" za veliku Britaniju u Evropskoj uniji\nTags Joseph BidenVlada Srbije\nMateo Renci najavio vanredno stanje u Italiji\nTokom serije zemljotresa u poslednjih dva dana, u Italiji je do sada poginulo oko 250 osoba. Premijer Mateo Renci najavio je da će danas proglasiti vanredno stanje u zemlji.\nBeogradska autobuska stanica mogla bi da bude premeštena na novobeogradsku stranu već u novembru, pišu Novosti.\nTrampov “tvit” koštao akcionare Boeinga više od 550 miliona dolara\nTwitter poruka kojom je novoizabrani predsednik SAD Donald Tramp pozvao vladu da otkaže kupovinu novog predsedničkog aviona “boeing”, jer je preskup koštala je akcionare avio kompanije više od 550 miliona


Ministar Đorđević sa delegacijom MMF-a o socijalnoj zaštiti i penzionom sistemu - Društvo - Dnevni list Danas\nPočetna » Društvo » Ministar Đorđević sa delegacijom MMF-a o socijalnoj zaštiti i penzionom sistemu\nMinistar Đorđević sa delegacijom MMF-a o socijalnoj zaštiti i penzionom sistemu\nMinistar za rad, zapošljavanje, boračka i socijalna pitanja Zoran Đorđević sastao se sa delegacijom Međunarodnog monetarnog fonda (MMF), koju predvodi Jan Kejs Martejn i razgovarao o budućim planovima Ministarstva i dosadašnjim rezultatima, posebno o unapređenju sistema socijalne zaštite i penzionog sistema, kao i o borbi protiv sive ekonomije.\n0Piše: Danas Online 11. oktobra 2019. 08.48\nKako je navedeno u saopštenju, Đorđević je predstavio delegaciji MMF-a set zakona čije se usvajanje očekuje u narednih godinu dana i istakao da je jedan od njih i Zakon o penzionom i invalidskom osiguranju. Kako kaže, briga o najstarijim građanima jedan je od prioriteta rada resornog ministarstva te se u skladu sa tim veliki broj aktivnosti usmerava na poboljšanje njihovih uslova života.\n„Dosadašnja saradnja sa MMF-om bila je na visokom nivou i nastojaćemo da i u budućnosti nastavimo tu dobru saradnju na obostrano zadovoljstvo, a u korist građana Republike Srbije“, istakao je ministar i zahvalio MMF-u na dosadašnjoj podršci.\nKako se dodaje u saopštenju, delegacija Međunarodnog monetarnog fonda pohvalila je dosadašnje rezultate Ministarstva istakavši da uvek postoji prostora za dodatno unapređenje saradnje, te da je njihova podrška Srbiji uvek prisutna.\nMMF, Penzije, siva ekonomija, socijalna zastita, Zoran ĐorđevićBeograd\nĐorđević razgovarao sa Brusom o rekonstrukciji i proširenju aerodroma\nMinistar Zoran Đorđević o zapošljavanju osoba sa invaliditetom


Rukovodstvo CSGS u višednevnoj poseti Srbiji\nTanjug 19. februara 2019. 11:01\nVAŠINTON – Rukovodioci nevladine organizacije Crime Stoppers Global Solutions (CSGS) boraviće narednih dana u višednevnoj poseti Srbiji, gde će sastati sa najvišim srpskim zvaničnicima i lokalnim partnerima od kojih će zatražiti podršku za primenu programa te organizacije u borbi protiv transnacionalnog kriminala koji preti srpskim građanima, regionu Balkana i drugim zemljama širom sveta.\nRukovodstvo CSGS će u Srbiji boraviti od 23. februara do 1. marta, a nakon uspešnih razgovora koji su prethodili u Beloj kući, Kongresu, Senatu i Stejt departmentu.\nNavodi se da je cilj njihovog dolaska da uspostave program u Srbiji jer, kako ističu, Srbija je jaka nacija i dugogodišnji prijatelj i saveznik SAD.\n„Započinjemo program u Srbiji zbog snage srpske nacije, njene vlade i njenog naroda, tako da drugi u regionu mogu da uče i slede primer Srbije“, kaže potpredsednik CSGS Džim Fuda.\nDa bi se, kako kaže, osiguralo i finalizovalo angažovanje američke vlade, lideri CSGS i zvaničnici vlade SAD-a zatražili su od Vlade Srbije da jasno signalizira svoju podršku planu Crime Stoppers Global Solutions da se uspostavi program borbe protiv kriminala u Srbiji.\n„Verujemo da predsednik (Aleksandar) Vučić razume ozbiljnu pretnju koju transnacionalni kriminal predstavlja za njegovu zemlju, građane, i Balkan“, izjavio je uoči posete potpredsednik CSGS-a Džim Fuda.\nOn je podetio da je nedavno kongresmen Ted Po, jedan od najjačih američkih pristalica Srbije, i bivši kopredsedavajući Srpskog Kokusa u Kongresu SAD, pohvalio predsednika srpskog predsednika, ministra unutrašnjih poslova Nebojšu Stefanovića i kabinet premijerke Ane Brnabić za njihovo liderstvo u borbi protiv transnacionalnog kriminala kao prioritet Vlade Srbije.\n„Po našem mišljenju, Crime Stoppers Global Solutions Srbija može da podrži predsednika Vučića, srpsku vladu i zakonodavne organe, kao i građane Srbije u ovom kritičnom cilju. Imamo iskustvo i stručnost, resurse, tehnologiju i jake lokalne srpske partnere“, naveo je Fuda, saopšteno je iz te NVO.\nUz podršku i odlučnost predsednika, navodi se, operativno angažovanje ministra Stefanovića i snagu duha srpskog naroda, rukovodioci CSGS-a su spremni da pokrenu CSGS Srbija kao lokalni program za borbu protiv kriminala.\nInače, predstojeća poseta rukovodstva CSGS-a Srbiji sledi nakon uspešnih sastanaka u decembru 2018. godine sa zvaničnikom Kancelarije potpredsednika SAD Majka Pensa, liderima i zakonodavcima u Kongresu SAD-a koji imaju interes i / ili služe u odborima nadležnim za transnacionalni kriminal, i 20 viših rukovodilaca u Birou za međunarodne narkotike (INL) pri američkom Stejt Departmentu.\nSastanci u maju 2018. takođe su uključili sastanke sa visokim rukovodiocima u Kancelariji za pracjenje i borbu protiv trgovine ljudima i Biroom za demokratiju, ljudska prava i rad, takođe agencije SAD-a.\nUz jasnu podršku Vlade Srbije tokom posete, rukovodioci CSGS-a c?e se vratiti u Vašington, DC da se ponovo sastanu sa liderima i zvaničnicima američke vlade kako bi izvestili o rezultatima svojih sastanaka sa liderima srpske vlade.\nCSGS je nevladina organizacija sa sedištem u Washingtonu, DC.\nNjena misija je da se proaktivno i agresivno bori protiv transnacionalnog kriminala kao što su trgovina ljudima, terorizam, nezakonita trgovina, nelegalno trgovanje oružjem, pranje novca i bankarske prevare, trgovina ljudskim organima i egzotičnim životinjama, krijumčarenje narkotika i sajber kriminal.\nUključujući sigurnu bežičnu mobilnu tehnologiju, organizacija pruža smernice i resurse za pouzdane zakonodavne organe, građane, organizacije u zajednici i medije, kako lokalno tako i globalno kako bi anonimno prijavili transnacionalni kriminal.\nNovčana pomoć za porodice žrtava u nesreći metroa


Televizija 16.06.2019 15:40:22\nUNITED-MEDIA-ACT / United Media postala član Udruženja komercijalnih televizija u Evropi\nBeograd (MEDIA EXPRES) / 16. jun 2019. / Udruženje komercijalnih televizija u Evropi (ACT) pozdravilo je nove članove LNK & United Mediju, objavljeno je na zvaničnoj stranici ACT-a.\n- Kao vodeći emiter u državama članicama EU, Sloveniji i Hrvatskoj, kao i u regionu Zapadnog Balkana, United Media se jako raduje što će se pridružiti vodećim komercijalnim emiterima u njihovom kontaktu sa onima koji donose odluke u Evropi. Evropsko medijsko okruženje je brzo i složeno. ACT je vodeća platforma poslovne politike koja artikuliše pozicije našeg sektora i zajednički dopire do javnih i privatnih aktera – rekla je povodom učlanjenja u ACT izvršna direktorka United Medije Aleksandra Subotić.\nTerestrijalni televizijski kanali United Medije - Nova BH, Nova M i Doma, komercijalni su TV kanali sa najvećom gledanosti u Hrvatskoj i Bosni i Hercegovini. Čak 25 kablovskih kanala kompanije United Media, kao što su SportKlub, Grand i N1, pružaju kombinaciju sporta, vesti, zabave, filmova i dečjih emisija za publiku svih uzrasta u jugoistočnoj Evropi.\nGeneralni direktor ACT-a, Gregoar Polad, rekao je da mu je drago što ACT može da pozdravi LNK & United Mediju kao nove članove ACT-a.


Zvaničnici Bele kuće nisu izneli razloge zbog kojih je Pens otkazao put, ali su u nekoliko navrata ponovili da "nema razloga za uzbunu".\n- To nema veze sa njegovim zdravljem, niti je u pitanju nešto što je povezano sa nacionalnom bezbednošću - rekao je jedan visoki zvaničnik Bele kuće.\nPensov portparol Ališa Fara objasnila je da je iskrslo nešto što je zahtevalo njegovo prisustvo u Vašingtonu.\n"Nema razloga za uzbunu. Potpredsednik jedva čeka da otputuje u Nju Hempšir", napisala je Fara na Tviteru.\nPens je planirao jednodnevnu posetu Granit Stejtu, gde je trebalo da razgovara sa sadašnjim i bivšim pacijentima Centra za oporavak Granit. On je planirao da govori o krizi sa opijatima u zemlji.


štampači Архиве - Biznis i Finansije\nHome\tTags\tPosts tagged with "štampači"\nCanon Europe najavljuje proširenje svoje ponude štampača u boji sa dopunjivim kertridžima i predstavlja dva nova štampača koji su namenjeni masovnom štampanju fotografija: modelom „tri u jednom“PIXMA G640 i jednofunkcijskim uređajem PIXMA G540. Uz glavu štampača FINE i komplet od šest mastila utemeljenih na boji ChromaLife 100 ti modeli nude jasnu štampu živih boja koju će obožavati svi ljubitelji fotografija. U kombinaciji s kertridžima sa mastilom MegaTank koje omogućavaju masovno štampanje, jednostavno održavanje i poboljšanu podršku za medije, to je savršeno rešenje za firme koje pružaju usluge štampanja fotografija i masovno štampaju.\nNamenjeni zadovoljavanju potreba za masovnim štampanjem u komercijalnim okruženjima pružanja usluga štampanja fotografija, Canonovi najnoviji inject štampači imaju kertridž sa mastilom MegaTank kojima se može štampati neverovatno puno stranica. Jednim kompletom ketridža može se odštampati oko 3800 fotografija dimenzija 4×6, što znači manje ponovnog punjenja kertridža, kraće vreme nedostupnosti i smanjene troškove, pa firme mogu bezbrižno štampati . U kombinaciji sa mogućnošću štampanja fotografije dimenzija 4×6 za manje od 47 sekundi i zadnjom ulaznom fiokom sa 100 listova za neprekinuto štampanje, ti modeli povećavaju produktivnost, što je ključno firmama koje se suočavaju sa smanjenim brojem poseta korisnika i moraju zadovoljiti zahtev za velikom količinom štampanja.


Ekološka Srbija i region Archives - Page 2 of 18 - Ekologija e-magazin : Ekologija e-magazin\nMinistar poljoprivrede i zaštite životne sredine Snežana Bogosavljević Bošković izjavila je danas u Skupštini da očekuje da od septembra zaživi novi ekološki fond, iz koga …\nNa dnevnom redu Narodne skupštine Republike Srbije su u utorak, 03.03. 2015. godine bila tri ekološka zakona – izmene zakona o hemikalijama, biocidnim proizvodima i o …\nOdluka da se ostrvo sa tvrđavom Mamula da u zakup strancima na 49 godina, na koji je predviđeno pretvaranje tvrđavskog kompleksa u hotel s pet …\nZelena ekonomija, odnosno projekti u oblasti zaštite životne sredine, predstavljaju razvojnu šansu za Srbiju i jedini su način da zemlja privuče strane investicije i poveća …\nMinistarstvo poljoprivrede i zaštite životne sredine objavilo je danas da se nastavlja revizija ekoloških projekata, i to oko 2.000 u vrednosti oko 100 miliona evra, za čiju …\nMinistarstvo poljoprivrede i zaštite životne sredine Srbije osnovalo je savetodavno telo ministra za zaštitu životne sredine. Savet za ekologiju će pomagati pri pronalaženju najboljih rešenja u …\nSavamala, decenijama unazad zanemarivana, od pre nekoliko godina postala je prepoznatljiva kao urbana kulturna četvrt srpske prestonice. Međutim, da li će se revitalizacija ovog dela …\nSrbija bi do sredine ove godine trebalo da utvrdi novi model specijalizovanog fonda iz koga bi se finansirali projekti zaštite životne sredine, izjavila je danas …\nAktivisti Zelenih će Novosađanima podeliti sadnice u prostorijama stranke, Katolička porta 2, III sprat, u periodu od 10h do 14h. Ginko drvo se na dalekom …\nSaopštenje za javnost Zelene ekološke partije GO Subotica prenosimo u celosti. Dok se ovih dana politički rivali utrkuju, ko će građanima na što bolji i …


Mandžukić: "Allegri je među najboljima u Evropi" | Ju1897.net\nMandžukić: "Allegri je među najboljima u Evropi"\nMario Mandžukić navodi da je Massimiliano Allegri jedan od najboljih trenera u Evropi i da će Stara dama i ove sezone ciljati sva tri trofeja.\n"Ništa se strašno nije desilo protiv Sassuola, zglob mi je u redu, kada se ohladio nije bilo većih problema. Pozicija na kojoj igram mi se zaista dopada. Mogu i ovako biti blizu gola, ali prevashodno moram brinuti o defanzivnim zadacima. Sviđa mi se da preuzimam odgovornost u igri i ponosan sam što mi neko veruje. To mi omogućava da napredujem i budem od koristi ekipi."\n"Koreografija sa mojim likom protiv Barcelone je nešto što ne mogu opisati, u meni je izazvala velike emocije. Želim se zahvaliti navijačima, a najbolji način za to je da nastavim sa maksimalnim zalaganjem kako bih im podario velike uspehe."\n"Iako malo govorim, rekao sam i ponavljam da je Allegri jedan od najboljih trenera u Evropi. To pokazuje svojim radom, rezultati govore u njegovo ime. Srećan sam što mogu raditi sa njime, jer on ume saslušati. U ovoj sezoni ciljamo sve trofeje, iako znamo da je teško doći do kraja. Ipak, mi igramo kako bismo to ostvarili."\n"Tottenham? Razmišljam isključivo o Fiorentini, moja potpuna pažnja je usmerena ka toj utakmici. Dobra utakmica protiv Fiorentine će poslužiti za pripremu utakmice sa Englezima. Moji snovi? Ono što želim je odsustvo povreda, ne samo mojih, već i povreda saigrača. Ostatak želja se podudara sa onim što želi čitava ekipa, a to je što više uspeha," rekao je Mandžukić za Sky Sport.


Koordinator Odeljenja za izvršenje Komisije za hartije od vrednosti (SEC), Stefani Avakian, je potvrdila da agencija sprovodi "veći broj" istraga u kripto prostoru, izveštava Blumberg BNA (15. mart).\nNjeni komentari dolaze nakon saopštenja za javnost od strane SEC-a krajem februara, kada je SEC poslao subpoene (sudski poziv) kompanijama za koje se sumnja da su prekšile zakone o hartijama od vrednosti putem njihove umešanosti u ICO. Stefani navodi: "Veoma smo aktivni, očekujem da se još mnogo toga otkrije."\nTokom protekle godine, SEC je povećao svoje akcije protiv kompanija povezanih sa kriptom koje vidi kao problematične prema postojećim zakonima o vrednosnim hartijama. Komisija je donela više od pet akcija protiv kompanija od septembra 2017. godine, navodi Blumberg.\n7. marta, SEC je izdao saopštenje podsećajući kripto trgovinske platforme da one potpadaju pod jurisdikciju i regulatornu nadležnost SEC-a, te se kao rezultat toga moraju registrovati kao menjačnice. U februaru 2018. godine, nadzor SEC-a rezultovao je suspendovanjem tri različite kompanije zbog "pitanja" vezanih za kripto.\nRegulatorni okvir za kripto u SAD-u ostaje nejasan. Kao glavni pravnik i službenik odeljenja za rizik u Coinbase-u, Majk Lempres, istakao je u svom obraćanju pred Kongresom (14. mart) da se glavna finansijska regulatorna tela ne mogu složiti o prirodi kriptovaluta. SEC ih smatra hartijom od vrednosti, Komisija za trgovanje robnim fjučersima (CFTC) ih smatra robom sa dodatom vrednosti, Služba za unutrašnje prihode (IRS) ih smatra "vlasništvom", dok Mreža za izvršenje finansijskih zločina (FinCEN) tokene smatra valutom.


Zbog Trampove takse, EU udara na Harli-Dejvidson, burbon i farmerke - Izazov\nZbog Trampove takse, EU udara na Harli-Dejvidson, burbon i farmerke\nNovi magazin 2. marta 2018. 21:40\nEvropska unija priprema mere protiv američkih firmi i robnih marki jer je predsednik Donald Tramp najavio taksu na uvoz čelika i aluminijuma u SAD.\n„EU priprema kontramere vezane za prava uvoza američkih proizvoda, na primer motocikle ‘Harli-Dejvidson’, burbon (vrstu američkog viskija) i farmerki ‘Levis’ „, rekao je danas nemačkim novinarima portparol predsednika Evropske komisije Žan-Kloda Junkera.\nTramp je najavio da sledeće nedelje uvodi uvoznu taksu od 25 odsto na čelik, a 10 odsto na aluminijum, ali ne i na koje zemlje će se carine odnositi. Predsednik Evropske komisije Žan-Klod Junker je juče rekao da će EU „u odbrani svojih interesa reagovati snažno i proporcionalno“ i da „neće sedeti skrštenih ruku dok evropska industrija trpi udarce nepravednih mera“.\n„Evropi treba trgovinska politika sposobna da se odbrani. Nećemo biti naivni“, rekao je Junker.\nPotpredsednik Evropske komisije, Jirki Katainen je ocenio da postoji mogućnost da se izbegne trgovinski rat sa SAD.\nOn je rekao da su evropske kontramere „spremne već neko vreme“, da su u skladu s propisima Svetske trgovinske organizacije, i da bi kompenzovale potencijalne gubitke evropske industrije, drugog svetskog proizvođača čelika, iza Kine.\nSAD uvoze 30 miliona tona čelika godišnje, u vrednosti od 24 milijarde dolara i najveći su uvoznik u svetu, po podacima Ministarstva ekonomije Nemačke.\nOko četiri odsto te količine se uvozi iz Nemačke, dok 50 odsto u SAD dolazi iz Kanade, Brazila, Južne Koreje i Meksika.


Najvažnije je otvoreno razgovarati o svim negativnim pojavama koje već dugo potresaju partiju i sprečiti novo rasparčavanje biračkog tela. Neću se angažovati u Pokretu, ali ću dati savet, ako me pitaju. Prelazak redakcije programa na mađarskom jeziku Radio Subotice u Panon radio, bio je planiran još pre deset godina!\nJožef Kasa, nekadašnji lider i osnivač Saveza vojvođanskih Mađara, bio je prisutan na osnivačkom skupu Pokreta Mađara i to je dalo mesta nagađanjima, da li je podržao, odnosno pristupio Pokretu, jer je poznato da je već dugo vremena nezadovoljan događanjima u SVM-u i kritičan prema njegovom sadašnjem rukovodstvu.\n—Ne bih mogao da kažem da sam podržao Pokret Mađara, jer sam na njihovoj osnivačkoj Skupštini na Paliću bio prisutan iz znatiželje. Ali, nije mi žao što sam otišao na taj skup, jer se on dogodio kao normalan sled onoga što se dešava u SVM-u, zbog pogrešnog vođenja stranke, zbog iskorenjenih principa demokratije u toj partiji, pojave nepotizma, jednoumlja i da ne ređam sve ono što je potresalo partiju i zbog čega je članstvo veoma nezadovoljno. Šta više, članstvo je u strahu da iskaže svoje mišljenje i dobronamerne kritike, u cilju napretka partije. Prvi sam bio isključen iz SVM-a, jer nisam bio istomišljenik sa gospodinom Pastorom, a onda su i drugi tako prošli.\nDa li razmišljate da se angažujete u Pokretu Mađara, koji jeste nevladina organizacija i građanski pokret, ali bi vas to na neki način ponovo uvelo u politiku?\n—Svoj doprinos politici sam dao i posvetio joj dobar deo života, žrtvujući i zdravlje i porodični život, pa se u Pokretu Mađara neću angažovati, jer samo dovoljno iskusan i dovoljno star, da nikakvu nameru u tom smislu nemam. Ali to ne znači da ne pratim politiku i da nemam svoje mišljenje, pa ako me neko bude pitao za savet, ili da pomognem u nekim kontaktima, vrlo rado ću ga dati i učiniti. U svakom slučaju, ne bih želeo da dođe do ponovnog rasparčavanja biračkog tela SVM-a, ali na ovaj način kako se i jedna i druga strana ukopala u svoje rovove, teško mi je da verujem, da je moguće ostvariti konstruktivan dijalog i doći do određenog konsenzusa u interesu građana, ne samo mađarske nego i drugih nacionalnosti.\nPokret Mađara zagovara društveni dijalog, šta očekujete od njega i kako bi trebalo da se vodi?\n—Treba razgovarati, iznositi argumente ko i gde je pogrešio, otvoreno navoditi greške i nastojati zajednički da se one otklone. Ne može jedna partija da vodi politiku, a da je u isto vreme „gluvonema“. Kada to kažem, mislim da ne reaguje na najbolnija dešavanja u okruženju, kao što su masovno iseljavanje mladih iz naše države, ne samo Mađara nego i drugih, ili na pojavu migranata, i ta reakcija je bila sa veoma velikim zakašnjenjem i mlaka. Jeste da je za ovo poslednje zadužena država, ali u pitanju je i na udaru njen severni kraj u kojem žive i Mađari.\nAko se može reći da je u pitanju vid „društvenog dijaloga“, jedno od prvih saopštenja Pokreta Mađara odnosilo se na nameru da redakcija programa na mađarskom jeziku Radio Subotice kompletno pređe u Panon radio. Pokret je kritikovao takav potez lidera SVM-a Ištvana Pastora?\n—Ovaj problem sa Radio Suboticom nije od juče, nego od pre desetak godina, kada je formiran Panon TV i radio, upravo kao rezervna varijanta, da se ne bi ugasio program na mađarskom jeziku, da kompletna redakcija pređe u Panon radio. Na žalost, ta ideja se izvitoperila i kao što se dogodilo sa listom „Mađar so“, Panon je postao glasnogovornik jedne partije. Izlaz iz te situacije sada je jedino u demokratizaciji medija, da oni budu nezavisni od političkih uticaja i objektivno informišu o svemu, da izveštavaju i o pozitivnom i o negativnom što se dešava u partiji, ali to se ne može dogoditi dok odluku o finansiranju donosi vrh partije i time utiče na medije.


Znaci da si u traumatičnoj vezi sa toksičnom osobom - WANNABE MAGAZINE\nZnaci da si u traumatičnoj vezi sa toksičnom osobom\nU traumatičnoj vezi ste zarobljenik, baš kao u ratu. Trpite zlostavljanje, na razne načine. Taoc ste svojih sopstvenih osećanja, koja su intenzivna, obavezujuća, oprečna i zbunjujuća. Najteže je izvući se iz traumatičnih toksičnih odnosa, jer oni imaju dinamiku osnaživanja, u kojoj se periodi ugroženosti smenjuju sa periodima obilja ljubavi, strasti, privrženosti i povezanosti, a ako inače patite od straha od napuštanja, on će se pojačati i sprečavati vas da pobegnete.\nEvo tipičnih znakova, da ste u traumatičnom toksičnom odnosu.\nSvesni ste šta se dešava, da ste obmanuti i izmanipulisani, ali ne možete da pustite\nNiste glupi i slabi, razumni ste i pronicljivi i vidite šta toksična osoba radi, čitate joj misli i namere i svesni ste da vas ta osoba ugrožava. Čak povremeno uspevate da se držite ljutnje i da napravite distancu, ali kad god se suviše udaljite, osoba koja vas povređuje posegne ka vama, zaspe vas naklonošću, ili dramom, ili ucenom (ili mešavinom svega toga) i vi joj opet dajete šansu, otvarate se (jer ste i inače otvoreni), opet vidite u njoj ono bolje i najbolje (jer sigurno ima i toga) i započinjete sledeći krug ove brutalne igre sa sopstvenim srcem i umom.\nDajete sve od sebe, čak i kad zauzvrat ne dobijate ništa sem bola\nJer vam se čini da je toj osobi potrebna pomoć (verovatno i jeste) i ne možete da priznate da ne možete da joj pomognete. Toksična osoba manipuliše vama čak i kad izražava svoju slabost i nemoć i moli vas za razumevanje i pomoć i tvrdi da ste joj najvažniji u životu i da samo na vas može da se osloni. I to je, jednim delom istina, ali takva osoba ne želi da rešava svoje probleme, nego da ima sigurnu žrtvu, nekoga ko je uvek tu i koga iznova može da povređuje računajući na oproštaj i da se hrani njegovom (vašom) životnom snagom. Pritom, vremenom se navikavate na ovakav odnos, gubite kontakt sa realnošću i više ne znate šta je normalno i dopustivo, a šta bolesno i nedopustivo. Kada neko vama blizak izrazi zabrinutost i kaže vam da niste svoji i da vas ta osoba iscrpljuje i uništava, vi je branite i opravdavate i stalno vam se čini da možete još nešto da učinite i da vi negde grešite i ne dajete dovoljno, zaboravljajući da treba da zaštitite sebe.


Arhiva - Fragment kosti priprema se za DNK testiranje u laboratoriji u odeljenju za sudsku medicinu u Njujorku, gde naučnici forenzičari vrše poređenje uzoraka za urorcima poginulih u terorističkom napadu 9. septembra.\nNekoliko dana pre komemoracije napada 11. septembra, zvanično su identifikovane još dve žrtve ubijene u napadima u Njujorku, zahvaljujući novoj tehnologiji sekvenciranja DNK, saopštili su zvaničnici grada u utorak.\nŠefica njujorškog Instituta za forenziku u saopštenju je navela da je njena laboratorija identifikovala 1.646. i 1.647 ljudi koji su izgubili živote u napadu na Svetski trgovinski centar.\nMeđu njima, još nije identifikovano 1.106 ljudi, ili oko 40 odsto onih koji su poginuli u Njujorku.\n"Pre dvadeset godina obećali smo porodicama žrtava stradalih u Svetskom trgovinskom centru da ćemo učiniti sve što možemo - koliko god da je potrebno - da identifikujemo njihove voljene. Sa ove dve nove identifikacije nastavljamo da ispunjavamo naše imperativne obaveze", napisala je šefica njujorškog Instituta za forenziku Barbara Sampson.\nOd identifikovanih žrtava jedna je žena, Doroti Morgan, koja je živela na Long ajlandu i čiji su ostaci, pronađeni 2001. godine, podvrgnuti DNK testiranju. Druga žrtva bio je muškarac čiji su posmrtni ostaci pronađeni 2001, 2002. i 2006. godine, ali čiji će identitet ostati tajna na zahtev njegove porodice.\nZa Sampsonovu, proces i tehnike uvedene u poslednje dve decenije za identifikaciju svake žrtve u Svetskom trgovinskom centru predstavljaju "najveću i najsloženiju forenzičku istragu u istoriji SAD".\nTo je omogućeno zahvaljujući novoj tehnologiji sekvenciranja DNK poznatoj kao nova generacija, prema Forenzičkom institutu u Njujorku.\nPredsednik Džo Bajden planira da poseti tri lokacije - grad Njujork, Pentagon i Šanksville, Pennsilvanija - gde je skoro 3.000 ljudi poginulo u koordiniranim terorističkim napadima.


Poštovanje i unaprjeđenje ljudskih prava da ostane u fokusu integracija\nprvi zvanični sastanak bjekovića sa šeficom delegacije eu\nOmbudsman predstavio mandat institucije Zaštitnika, organizacionu strukturu i angažman na relativno novim nadležnostima u vezi sa praćenjem prinudnog udaljenja stranaca i primjene UN Konvencije o pravima osoba sa invaliditetom\nSa sastanka, Foto: Zaštitnik ljudskih prava i sloboda\nPoštovanje i unaprjeđenje ljudskih prava i sloboda mora ostati u fokusu daljih integracija Crne Gore, a za sprovođenje demokratskih principa u praksi ključni su transparentnost institucija, smanjenje polarizacije u društvu i inkluzija. To je, između ostalog, ocijenjeno na prvom zvaničnom sastanku zaštitnika ljudskih prava i sloboda Crne Gore Siniše Bjekovića sa šeficom Delegacije Evropske unije, ambasadorkom Oanom Kristinom Popom.\nBjeković je, kako je saopšteno iz institucije Zaštitnika, ambasadorki i programskoj menadžerki za demokratiju i ljudska prava u Delegaciji, Mladenki Tešić, predstavio mandat institucije, organizacionu strukturu i angažman na relativno novim nadležnostima u vezi sa praćenjem prinudnog udaljenja stranaca i primjene UN Konvencije o pravima osoba sa invaliditetom.\n“Iako možda ne živimo najbolji momenat za ljudska prava u Crnoj Gori, radimo najbolje što možemo za dostizanje društva jednakih šansi, bez diskriminacije i za što više tolerancije. Činimo sve da se sačuvamo dnevno-političkih uticaja i da nastavimo put, koji je prepoznat u međunarodnoj i domaćoj javnosti”, rekao je on. Zahvalivši Delegaciji na dosadašnjoj saradnji i posebno podršci kroz projekte SOCCER i PREDIM, koji su osnažili instituciju kvalitetnim treninzima i obukama za zaposlene, Bjeković je rekao da cilj ostaje dalje jačanje vidljivosti, produktivnosti i povjerenja javnosti.\nAmbasadorka Popa kazala je, kako se navodi, da institucija Ombudsmana uživa punu podršku Delegacije EU u zaštiti i promociji ljudskih prava u Crnoj Gori i da ima veoma važnu ulogu u doprinosu unapređenju vladavine prava i temeljnih prava. Kao neke od prioritetnih oblasti u kojima Delegacija i Zaštittnik imaju prostora za saradnju, navela je slobodu izražavanja, borbu protiv govora mržnje, prava manjina, rodnu ravnopravnost, zaštitu od porodičnog nasilja, prava LGBTIQ populacije i medija.\n“Potrebno je da se grade mostovi saradnje i komunikacije u društvu. Inkluzija je ključna, kao i transparentnost institucija, a vjerujemo da Crna Gora ima ekspertizu za sprovođenje demokratskih principa u praksi”, kazala je šefica Delegacije EU.\nNa sastanku je razgovarano i o planovima za djelovanje u lokalnim sredinama, međunarodnim obavezama i angažmanu Zaštitnika, saradnji sa partnerskim institucijama kao što su FRONTEX i agencije pod okriljem UN sistema, ali i podršci instituciji za prijavljivanje na IPA programe, zaključuje se u saopštenju.\nZaštitnik ljudskih prava i slobodaOmbudsmanSiniša BjekovićOana Kristina PopaDelegacija EU u Crnoj Gori\n26.07. 19:22 h\t946\t32703


ITNMS - Centralna laboratorija za ispitivanja\nCentralna laboratorija za ispitivanja\nKrajem 1999. god. usvojen je Pravilnik o organizaciji Instituta u okviru koje se formira Centralna laboratorija za ispitivanja kao samostalna organizaciona jedinica a što je verifikovano i Pravilnikom o organizaciji i sistematizaciji radnih mesta instituta br.11/2-3, 2009.god.\nPolitika kvaliteta Centralne laboratorije za ispitivanja je sastavni deo poslovne politike i politike kvaliteta Instituta zasnovana na ispunjavanju zahteva standarda SRPS ISO/IEC 17025:2006, u domenu pružanja usluga hemijskih, fizičko-hemijskih i mineraloških ispitivanja, u oblasti zaštite životne sredine i pripreme mineralnih sirovina.\nLaboratorija je akreditovana od strane ATS, br 01-153.\nPrimarni interes Centralne laboratorije za ispitivanja u oblasti kvaliteta je zasnovan na uspostavljanju i održavanju tržišno orijentisanog poslovnog sistema sa ciljem totalnog zadovoljenja zahteva, potreba i očekivanja korisnika naših usluga.\nOrganizacija Centralne laboratorije za ispitivanja prikazana je na šemi:


Početna / Puškov: Srbija je za Putina prioritet\n1. Novembra 2015. 11:33\nRuski predsednik Vladimir Putin Srbiju smatra za prioritetnu državu spoljne politike Moskve, kaže Aleksej Puškov.\nAleksej Puškov (FOTO: Tanjug)\nU intervjuu beogradskoj “Politici” predsednik Spoljnopolitičkog komiteta Državne dume Aleksej Puškov rekao je da Rusija ima poseban odnos prema Srbiji.\n“Rusija ima poseban odnos prema Srbiji… Kada se Srbija obraća Rusiji za određena pitanja koja su za nju veoma važna, ne pamtim da je Rusija, od kada je Putin na vlasti, odbila da pruži podršku”, rekao je Puškov.\nU prilog tome naveo je primer “britanske antisrpske rezolucije” o genocidu u Srebrenici koja je blokirana u Savetu bezbednosti UN, jer se “takve stvari rade samo za prioritetnu državu”.\nPuškov je, u intervju Politici, istakao da je je Moskva zahvalna Beogradu, jer je “Srbija praktično jedina evropska država koje je odbila da se pridruži sankcijama Evropske unije protiv Rusije”.\nOn je dodao da neuspela izolacije Rusije stvara uslove za produbljavanje srpsko-ruskih odnosa.\nŠef Komiteta za međunarodne odnose ruske Državne dume, koji je prošle nedelje u Beogradu predstavio svoju novu knjigu na srpskom jeziku, naveo je da Rusija za razliku od SAD ne namerava da bilo kome diktira uslove.\n“Mi (Moskva) ne možemo ni da odobrimo niti da osudimo vaše kretanje ka EU. To je vaša stvar. Ono što bismo mi više voleli jeste da imamo posla sa samostalnom državom, a ne da u razgovoru sa vama moramo da čekamo odobrenje ”odozgo””, primetio je Puškov.\nOn je zaključio da mu se čini da postoji mit iz 90-tih godina prošlog veka o “članstvu u EU”, jer je EU, kako je naglasio, postala mnogo slabija i ima mnogo problema.\nOznakeAleksej Puškov Beograd moskva rusija srbija


Za Hilton sporne komunalije od 1,4 miliona – Bankar.me\nMarch 22, 2017 CRNA GORA, NEKRETNINE, SVE VIJESTI Leave a comment\nDa li će hotel “Hilton” morati da plati 1,4 miliona eura, koliko potražuje Agencija za izgradnju Podgorice za komunalije, biće poznato 13. aprila, najavio je sudija Blažo Jovanić. Biće donijeta i presuda po protivtužbi “Hiltona”, jer ih je sudija na pripremnom ročištu spojio u jedan postupak.\nIz kompanije podgoričkog biznismena Žarka Burića osporavaju ovaj dug ukazujući da je Zakonom o uređenju prostora i izgradnji objekata iz 2013. godine predviđeno da se hoteli sa četiri ili pet zvjezdica oslobađaju plaćanja komunalija. Zastupnik Agencije Dejan Pejović na prošlom ročištu je povukao predlog za vještačenje kojim je trebalo da bude utvrđeno da li su sagrađeni solarni paneli, s obzirom da, kako kaže, iz hotela “Hilton” nijesu osporili njihovu tvrdnju da nijesu sagrađeni.\n“Hilton” zbog ovog duga još nema upotrebnu dozvolu, jer im iz Agencije nijesu izdali potvrdu o plaćenim komunalijama, pa im je Ministarstvo održivog razvoja u novembru prošle godine odbilo zahtjev. Ranije su najavili da čekaju ishod ovog postupka kako bi ponovo uputili zahtjev za dobijanje upotrebne dozvole. Do tada, rade sa privremenim rješenjem za rad, koje im je izdalo resorno ministarstvo.\nPOJMOVIHotel Crna Gora Hilton Hotel Hilton Podgorica\nPrevious Dostavljeno 156 predloga na konkurs Asocijacije menadžera Crne Gore\nSljedeći Jaffa kupila Banini po početnoj cijeni od 1,86 milijardi RSD


Kompanija Mozzart pokrovitelj studije slučaja This entry was posted on March 2, 2015 Kompanija Mozzart je zahvaljujući dobro osmišljenoj i savremeno koncipiranoj poslovnoj politici, u relativno kratkom vremenskom periodu postala jedna od vodećih kompanija u regionu Istočne Evrope.\nNa osnovu iskustava stečenih razvijanjem poslovanja na tržištima Srbije, Rumunije, Republike Srpske i Makedonije postavili su strateške ciljeve kompanije i zadovoljili zahteve tržišta i svakog klijenta ponaosob.\nKorporativni slogan “Mozzart - deo tvog života”, postao je istinsko geslo za veliki broj klijenata ove kompanije koji su prepoznali kvalitet usluga koje nudi i svakodnevno ukazuju poverenje.\nKompanija Mozzart ulaže u obrazovanje studenata učešćem na projektima koji imaju za cilj promovisanje i aktivnost studenata u polju neformalnog obrazovanja.\nZadajući Studiju slučaja, Mozzart će studentima pružiti priliku da se bolje upoznaju sa radom kompanije i njenim stručnjacima. Prvog dana, predstavnici kompanije će održati prezentaciju , dok će drugog dana studenti moći da dobiju više informacija o radu u kompaniji kroz razgovor sa zaposlenima.\nTakođe, studenti će moći da ostave svoje CV-jeve na štandu njihove kompanije, na Sajmu nauke, 13. marta u holu Mašinskog fakulteta.


Centralna manifestacija povodom Međunarodnog dana slepih - podunavlje.info\nCentralna manifestacija povodom Međunarodnog dana slepih\nSMEDEREVO, 14. oktobar 2017 – Međunarodni dan slepih, pod nazivom „Dan belog štapa”, obeležava se 15. oktobra širom sveta kao dan za podizanje svesti javnosti o bezbednosti i samostalnosti slepih i slabovidih osoba.\nTim povodom, Savez slepih Srbije je pozvao nadležne ustanove i institucije i druge zainteresovane odgovorne kompanije i građane da se uključe i upoznaju širu javnost sa planiranjem, implementacijom i praćenjem sigurnih zajedničkih prostora i da u narednom periodu nastavimo zajedno da se borimo za bolji i kvalitetniji život osoba oštećenog vida. Jedino tako, ove osobe će biti ravnopravni članovi društva i zajednice u kojoj žive, navodi se u proglasu objavljenom povodom Dana belog štapa.\nProglasom se takođe navodi da je u Smederevu u poslednjih nekoliko godina, zahvaljujući podršci resornog ministarstva, lokalne samouprave i Saveza slepih Srbije, postavljena zvučna i govorna semaforska signalizacija na šest najprometnijih raskrsnica u gradu i da u cilju lakšeg i bezbednijeg kretanja osoba oštećenog vida u narednom periodu treba raditi na obezbeđivanju sredstava za postavljanje taktilnih staza i u našem gradu.\nMeđunarodni dan slepih, centralnom manifestacijom biće obeležen u ponedeljak, 16. oktobra, u 12 časova u Kongresnoj sali smederevskog Regionalnog centra. U okviru programa biće održan Okrugli sto na temu „Profesionalne orijentacije slepih i slabovidih osoba u skladu sa potrebama tržišta“. Neposredno pre navedenih dešavanja biće organizovan obilazak kulturnih i istorijskih znamenitosti Smedereva. Okupljanje je u 9 časova i 30 minuta ispred smederevskog Muzeja. Organizatori su Gradska organizacija Saveza slepih Srbije – Smederevo i Savez slepih Srbije uz podršku Ministarstva za rad, zapošljavanje, boračka i socijalna pitanja, Grada Smedereva i Regionalnog centra.\nPodunavska inicijativa će na portalu Podunavlje.info (www.podunavlje.info), u okviru projekta “Za život bez prepreka osoba sa invaliditetom”, koji sufinansira Grad Smederevo, ovoj temi u celosti posvetiti naredni programski sadržaj.\nRemi Smederevaca u Požarevcu\n26/10/2021, 1:21 pm